*"BAIBAL...KABISWMEI"* **®**

#### Ziap kasiamhmei khatnih Baibal Thaymei dwan

***NCHAMDWAN BAANSINBUK***

### Kadangv Khat: “Katumhmei Ruanvry” Kadangv Kanei: Kathai Nkhavmei

#### John E. Fryman, Ph.D.

Dwan lingloumei khatnih kasiamhloumei

***The Bible...Basically Ministries International Inc.***

***Fort Worth, Texas***

9.6

[***www.biblebasically.com***](http://www.biblebasically.com/)

###### THAYLOUMEI

Mituang chephuang hei airui kunghmei akaipui Sarah rui machuangloumei paan rui guang tanghmei tuang e. Kapanty rui Ringhpouc tuang Gaychamv khatnih katuang lat ngamv khou lwmloumei sakhi lianv ngammei pui tihei aram zian, lunghloumei khatni thuanckumei ndauh khang latkaeng phutow makge.

Katumhmei Ruanvry hei BAIBAL…KABISWMEI® tuang nthuk kanmei dwan khou kanga e, mipaan rui baihmei nunc tuang daic ranvmei dwan duanc tamzuanlouna tatkanmei tingkwm phay huthangc baibal ningting hei kabiswmei Nthanmei Latrik tuang ruanvry tuang nchumhmei khou ngangvlou guang kan kumna kaniwni taancpat khang e.

Aniu huthangc karamclou kanmei kagwai khang tei thuancku e khatnih mitei kumc muayna mituang dwan heinih meinunc rui riulouna Guanghdic tidaicpatmei khou sinsw diu khang huayney e.

Fort Worth, Texas khou rui Thomas R. (Bob) Sivley tuang kaikhunc, khatnih

Artesia, New Mexico ta, pam gaymei swna tigkwm azuh machuangloumei khatnih

Baibal…Kabiswmei® lam khou khatnih kandih kapwm khou sinsw khang howduhmei

chamraeng khou taekmakna lwmloumei pow phungna bam e.

Jack lev Nell Brown, H. Andrew Read khatnih Tim lev Terri Dunn ta thau thuay khou rui mituang dwan tihei lwmlouna machuangloumei khang daicna thuancku e.

###### \* \* \* \* \*

*The Bible...Basically Ministries International hei rui Khrista pumc swmei kaguay rui Baibal thay khang lungh tithaumei baansin azuh tilaatow khang tamhmei khou taekmakna karamc e – charai phuamling khou, kaibang khou khatni dih tuang gaychamv laupuk guay khang e.*

©2006 The Bible...Basically Ministries International Inc rui e. Kaibang khatnih dihpwm khou katuang ngamvziw nai e.

Baibal Khukh tuang zanh-chanhmei naa charai rui kasiamh patdat khang loumei teithu kazauh makge, The Bible...Basically Ministries International Inc. tuang nuhloumei kazauh makna mituang chephuang tuang kapaek khatnah sinih kasiamh kaluaihpatna, chaicpatna, nampat nuhmakge, rylou nuhmei naa khou lou kaduaina lat baihmei khou hancpatlou nuhmakge.

#### KALANGV TITHAYMEI

KADANGV KHAT:

***KATUMHMEI RUANVRY***

[Kahouhmei Latbamv 4](#_TOC_250003)

[Kabuk Sinswmei Lam 5](#_TOC_250002)

Katumhmei Ruanvry 6

[Kalangv Khat:](#_TOC_250001)

["Baibal Khukh" Laanhmei 8](#_TOC_250000)

***Kalangv Kanei:***

Kabamv Kapuihmei:

Reynungc Neihpat Daeng Dic Hiakmei 14

Kalangv Kathumh:

Kakhukh Bamv Dinhmei 17

DAMHMEI 17

ABRAHAM 19

JOSEP 24

*Katamv Reymei* 25

MOUSI 26

JOSHUA 29

KAGUAKCMEI 31

GUANGHDIC 32

*Katamv kaneimei* 37

NYMLOUMEI 39

KARIMMEI 40

JISU 41

Kalangv Padeih:

Baibal Pary Khapmeikhou 44

Duanc Kariumei 48

Baibal Khukh Bamv Tithaymei 50

Kariamvmei latbamv 51

Latlam zauhbamv 54

KADANGV KANEI:

NCHAMNACTA KATHAI NKHAVMEI

Nchamnacnunc Khou Hymei 55

Kathai Nkhavmei Lam Dinhmei 57

Kathai Nkhavmei Bamv Dinhmei 59

### Kahouhmei Latbamv...

K

hristian ramlum hei charai ramlum ruc khou khatnih kachangc kalingmei ruc khou suamcthau e! Lwmmei lam thaymakmei hei aniuta meicrui hamhthei meiclung rui athwngmei ganv khou ngaek thuak khang rui gunh mpumei thuap bammei zeic ruc khou tatgut kumh tuang e.

Ravguangc lat hei lwmloumei lam khou kaling siakmei tei kaduan naina hylou tuang e. Nthanmei Latrik tuang kalingmei lam kiu thu mihei ngamv nai e, charai khang hylou e, lungning khou makumh tangc nuhmei kalingmei reynungc ruanvry rui maansei panty khatnih bumaengh khang katuang thukh khatnih chamv tei kadat-karyan maekna ti mbu kuloumei hei e.

Kathai nthuk gutmei khatni charai rui latowmei thei layna meic geihmei rui Ringhpouc lat tihei “sinsw chiwmei” lat-hy e twna laa makge. Meicgeihmei rui nthukmei maansei nunc khatnih thaygaymei parynunc nah thay e twmei heinih kachangc the. Tiki kaguayna tihei duanc kariulouna kabah naimei pwm tisw khang thu…Baibal paac bammei azuh khang kunghmei sw e.

Kumna, lwmloumei mpeyna rui khatni karakrak Baibal paac bammei nunc rui baibal kabaac hancna charai panty khou sinsw nuh khang laapatmei hei meic baihmei khang ganclou lou e; miniu kiu thu, lauziugaenghpouc, dincloumei nunc, Khristianmei thiamv thaymei chephuang kaithianv khou hymeinunc, khatni zanh tatmei Khristianmei radio lev Television zaat guay khou e.

Meic azuh khang mbanghlou bammei buk swpui zaeng rui, katuang charynmei chamv lev kapumv swmei, rigwnmei lev lwmmei rui padikmei pary hei kakiak-kiakna raclou e. Heikumcna paahmei nunc khang kapwm swmei nthukmei kabaac, khat lev khat khou paluai kariu pri bammei Thaureymei khou rui Ndauhloumei nganv khou naimei pary nunc tei kakhiplou kan timei zaeng rui, lwmloumei, lwmloumakmei nchamc raph tuang nai the.

Hymdaihmei Kapwm swmei Ravguangc tuang guloumei chamraeng – Abraham khou rui kahouhna tingkwm 2,000 guangmei khou, Guloumeipu guangmei khatnih reynungc Israel khou katuang gaychamv dwan khou rui aniw nganv keymei – hei thaymakmei lamnunc swna bammei ganv nai e.

Aniw rui huayneymei thu mituang chephuang hei, daic ranvmei bamv khat swna Ravguangc lat hei lungning khou duanc thaumei rui, nang khatnih Nthanmei Latrik kak khou kadat-datmei riang naingam khang e. Mihei thoukumhmei sinsw kanmei guay rui nih latow kan the.

Mihei paacna kabah thaymei guay rui Ravguangc Lat khou khatnih Kanac Mpouh tuang Gaychamv khou rui Pu Ravguangc hym mbuna ndauh ngam khang e.

*J.E.F.*

4

### Kabuk Sinswmei Lam...

B

aansin kasiamhloumei hei thay katumc gay khang e. Heina hamhna, Katumhmei Ruanvry khou hei kagwaina kariulou the. Mikhou ningtow gay khang kalingmei sing khatni maengh sinsw nchinlou e. Mituang akhatnah swmei tamhmei: kabamv bai-baicna nai bammei kalingmei lam, pary, meic nunc khatnih latlam nunc hei phungc guang kariuna kalangv kary thayna, Nthanmei Latrik tihei sinsw-gaymei thiak nchinlou khang e.

*Mituang tamhmei hei tiguang tangh khang khuangh thumh khou rui charuk douna lungh gutna paacna maengh tilou bammei nunc tei kathai chuy khang kage nai e.*

***Kahiak khatnih kadip thiak dinhmei.*** Kabuk lwan hei ncham khou kage naimei thei layna tilou the. Kadip thiak rui kaluang daicna kahiak nampatlou the. Kadip tin khou kaluang nthyammei rui, **kaduan gutmei bamv** ta lianv e, khou tei hyloumei lat ta teic machuanglou khang maengh tilou e, puatcbamv tiloumei rui kalam tidaiclou e, kumna baihmei latkui khatnih thaydwan rui latbamv hei thay minh khang nkhavlou e.

Lat-hiak **tizinghmei**, *hy-mbianghmei* khatni, KAHIAK DAIHMEI swna sinloumei kaguay hei dinhmei rui ndaw swna saa diangsiaklou khang kage naimei bamv ta lianv tuang e.

Kadip 48 khou khatnih kathai nkhavmei buk thei khou hap kaduailoumei khou tei Baibal Khukh tuang maengh kagwai ntanghna lou the. Mitei rui TBB nchamdwan khou kathai nkhavna tat tamzuan keybam khang e.

**"Kalwan” thayminhmei**. Kalwan tei katumcna thaymincna thaygut pukhou, Nthanmei latrik khou naimei riangdwn thayminhmei tangv thu, kalwan tei nang makumc khou duanc thau tanh-tan bammak sinih ningtow bam ngam puni.

**Kaduan Bamv sinswmei**. Kadip khou paengc biak thangc tei **Kaduan Bamv** hyloumei tei nang rui **Baibal khukh** kathaigutna tidaicpat bam khou maengh azuh naigut tha tumei sing lianv tuang e. Mbuna **Kaduan Bamv** rui charai kathai kaluaihmei khou khatnih *Katumhmei Ruanvry* dinhmei ganv khou sinsw khang nthukmei baansin sw e.

**Kathai Nkhav Hapmei.** Mibuk tuang sharuk kathumh khou luaigutmei biak khou naimei sharuk akhat thu nchamnac khang kathai nkhavmei dipnunc swna BAIBAL KABISWMEI ® nchamdwan hei luaimak saanv sinbam khang e.Mikhou tei rui Katumhmei Ruanvry tuang puatbamv khang nih geic na sinsw e.

Luaimei khou... BAIBAL…KABISWMEI ® hei thayminhmei rui, Baibal ta baansin swna nang bumaengc panty daicthau mbuna sakhi geicna tingam puni. Ravguangc Lat kathai nthuk thaymei tuang neihla nang khou mbuthau puni.

5

***Kaduan Bamv***

**KATUMHMEI RWANRY**

*Baibal tuang “Kamaengc Daihmei” howpat khang rui huna thaylounimei nthukmei lam nunc*

*Nangpy khou*

*"Baibal Khukh"*

Baibal tuang "Kamaengc Daihmei" howmei

H

enrietta Mears tumei pui hei Kwm Phaynei khou Baibal oja daihmei akhat swbam khwan e. Dr. Mears rui kaganv khat khou Baibal thaymei hei dandi ntucriang kumh tuang e twna saalou e – tiki mikhou tei suaimei khatnah nai e. Ntuh tateic hui kariulou bammei riang tei taek the. Dandi ntucthw nunc tei kandih khou taek keylou bam ngam the, kathw nunc tei howgay e twloumei hamhna mitei aniw khang gaengmakmei sw the. Ntuhriang ta teic saa thuanc bam nimei tei guangtangh makhe. Mimaengc hei rui meic mpeyna rui tabui thiak khou kaniw tuang Baibal sinsw cho tumei nthanna lyanlou e.

Damhmeipu rui aniu lungc-chwn hei ramhlam mpeyna thaynuhmei naa swna damc duanclou e. Aniu lung hei computer tuang kaduan naimei khukh nunc kumcna taanvsw e. Kaikhunh lam tei kabamv khat khou, syandui lam rui baihmei khou, bumaengh lam rui kabamv baic chuymei khou twna lou ngam e. Kaduan hei naina lou e. Gansaekc rui baihmei suangc makumh chuy the. Swchuymei nunc tei kaganv tingsaengcna chada guang khou rui pat tuang e.

Makumc khou: Nang "Baibal Khukh" tei akumh cho?

Kumethei, nang makumc Baibal Khukh tumeithu Baibal Duancthauloumei thiak tei heikumc bamdai? Ringhpouc ta khatnih kamei rui hyloumei kamanv kunghmei buk ta ningtowmei ganv kathuic mitei laancpat e. Ravguangc lat ta ningtowmei ganv kathuic khou phaekpatna paac e, gaychamc nking e, kumna bumaengh lam makumhna dinc ndauh e. Mitei nangtuang bumaengc panty daicthaumei khou reyliangna ngangvlou puibamv e.

Meicgeihmei tuang makumc Baibal khukh lwn gayhak mak khe: pary khatnih kalingmei lam nunc tei lou kadat kadaeng (nchumhmeinai laanhmei ni nai the), kaganv nunc nih laanh e. Kalingmei, Kating, meicnunc, kabamv…lou kadat ngam the.

“Tiki,” nang rui thanv bam nuh e, “Ravguangc Lat kaduan naina thaymei nah kiu kage nailiangmei dina cho?” Nguay, Kalingna mitei thaygay khang latchiamv nchinlou bam e.

Kaikhunh kuaitatmei khou lungning amaanmei

Kaikhunh kariuna bam khou kadat-datna kaganv kasaekc khang nang lungning amaan kanethei tabui kumhni? Nangkai kaikhuncmei tei nang khang thow tei thow cho tumei thaydat mak khe. Nguay, charuangc khoutei thu nang kadam laagayna laabam nuh de. Tiki kaikhunh “riang” nthukmei kabac tei thu ning guang tangc nituang hamh the. Lungning guangdatmei ganv khou, kaikhunhmei nunc tateic nang thay kathancdat punithe, kumna kariang nunc tei nang khang kabah nairanv punithe!

Mitei kumcna Ravguangc lat lev lwmloumei nunc kak khou nih, Baibal hei kalwn thaymakmei meinunc, kalingmei, patkanmei thouduak nunc khatnih kalwn thaymakmei duh thangc naimei bamv nunc rui padik e. Baibal paac bammei azuh khang ramhlam kasaekcna tei baihmei lam lev kabah naina alam bammei howpat e.

*Tiki mikumh mak sinih nuh de.* Tilou bammei lam guay, daihmei charynmei pary tei sw ntyng patna katitna kathai minclana aniu makumc khou katumcna duancthaulou nuh de.

Nangtuang “Baibal Khukh” Duanc chuymei

Nang tuang Baibal khukh tei duanc chuylou khang…khatnih katumcna duancthay khang nang kathiak khat ncham punithe. Ningtow o, kaganv kasaekc tangv, mithiak tei nang gancpat nuangc kani de kalamthu mitei sinmak sinih nang amuc makna Baibal khou naimei lam nunc tei kaduan nchumhna ningtow bam puni.

Katumhmei Ruanvry tubammei hei mitateic the. Duinamei ganv lungc khou, nang rui kathay katamvmei lev kazauhna, Baibal parylwan tuang kadwn swmei tei ningtowmei thiak thay puni the. Mitangv tei nang rui Ravguangc lat tei nang baansin swna sinswlou kanmei pumtan paan rui meic baihmei khou minute chuih lungc khou raclou ngam puni.

Hamh e, twna nang saa tuang? Karamc zauc o. Katumhmei Ruanvry tuang baansinbuk khou kaduan naina kasuih khang, kadip thei layna, taancpatmei thiak nang how puni. Mikhang rui Khwan cassette naimei tei palupna nkingmei ruini thay katumc ranv ngam puni.

Kahouh nuh tha? Taancthau lakho.

***Kaduan Bamv***

*Kabah thay khang khatnih piunuh khang* ***kalingmei lam nunc nsukloumei*** *thukh*

*Heikhou rui thauna kadip gwaina khou naimei* ***Kaduan Sing*** *hei rui Baibal Khukh tuang thaydwan gwai tuang latdwn tilou puni.*

*Charai kathai kaluaih khang khatnih meic baihmei khou dinc kadai pukhou sinsw nuh e.*

***Kaduan Bamv***

*Baibal “Rwanry” Thukh*

##### Kalangv Khat:

#####  “Baibal Khukh” Laanhmei

M

akumc khou Baibal duancthau khang rui ***“rwanry”*** kathaimei hei nchumhliang the— thouduak guay tei kaluan nchumhna loukeymei ganv khou Kaguangcmei khatnih Kathancmei Latdyng ta zay kariulou e.

***KATUMHMEI* RWANRY**

BAIBAL KHUKH

Kahouhmei swna, kakhukh akhat khou duanclou bammei rymei khukh nunc the twna makumh o. Nang tuang Baibal Khukh tei makumc tuang rykhukh ruh swna duancthau puni. Kaduan tei lungh khou phungc nina e, mitei rui nang tuang lunghmei bamv hamhmeithei telephone sing ningtowmei kumcna amucdat makna ningpat ngam khang e.

***CHULOU O! MITUANG PARA HEI THAYMINH KHANG RUI KATHAI NKHAVMEI KASING 01 LEV 02 KHOU ZAUCLOU PUO***

***Lat-hiak kathumh khatnih kasing khat* swna kahouh puni.** Nanglung khou phungc chuylou tho:

**THAEK**

**1**

**D 7 K J**

Kahiak tei paac kaluaih dat-datna Baibal duancthaumei khatnih kating kaganv lwan tuang kanga swmei hiak tihei nanglung khou chuclou maksaanv paac o:

#### "D ~~7~~ K J ... D ~~7~~ K J ... D ~~7~~ K J ... etc."

*Kahouh khang:*

#### D 7 K J

*Khourui:*

#### ~~7~~ = 4 + 3

 Europmei thiak ‘~~7~~’ kachung khou khiat mphaihloumei hei howdai? Mihei rui khudamc swna nthukna ningtow khang e. Khiat mphaihmei tei rui katang 7 ta kanei swna tipatlou tuang e.

Nangrana mihei thanv o: "7 tihei kanei swna tipat gayliangmei sing kiu tabui cho?" Kumnuhmei (nchumhmei) latdau kiu thu:

**THAEK**

**2**

#### 4 lev 3.

Kumna, **D ~~7~~ K J** khou ***7*** *tihei* ***4*** *lev* ***3*** *rui lou linna naithe*

***Kaduan Bamv***

**D 4 3 K J.** *Ningtow o :*

**D 7 K J**

Miheini, Kahiak duan tei paac kaluaihna nanglung khou makumh tow nchiwnana guang mak saanv khwan patna paaclou datro.

Ntauthu, **D 4 3 K J** thei layna **latdwn panguh** swna tipat kho**. Baibal Khukh** khang mi rui kabam swpuni the. Minunc tei thu:

**THAEK**

**3**

###### D = DAMHMEI

**4 = MEICKANG 4**

**3 = DIHZAAT 3 K = KARIMMEI**

**J = JISU.**

Mihei Baibal kapwm duancthaumei chamraeng the! Mi latdwn panguh tei rui Baibal tuang kabiswmei lwan tei duinamei khou kadwn swna hiaklou tuang e. Milat hiak nunc tei tidaic pat ranv lana kathai puni dihe*.*

###### DAMHMEI,

**THAEK**

**4**

nguay, karucliang khou nai the. Mitangv khou naidatmei latkaeng tei laathau dikho:

###### MEICKANG 4.

**MEICKANG 4** TIHEI **meic 4 swna** milwan khou tipat kho:

###### ABRAHAM JOSEP MOUSI JOSHUA.

*Khou rui:*

**D 4 3 K J**

*khou rui:*

**DAMHMEI MEICKANG 4 DIHZAAT 3 KARIMMEI JISU**

*Mitangv:*

DAMHMEI

MEICKANG 4

DIHZAAT 3 KARIMMEI JISU

*Khou tei rui*

***MEICKANG 4***

*Tei miniu the:* **ABRAHAM JOSEP MOUSI JOSHUA**

***Kaduan Bamv***

*Latdwn tuang reymei lat-hiak nunc tei ningtow gaymei thiak e:*

**"Ai J(z)ouc Mai J(z)amc e."**

(there is no J in Rongmei alphabet)

*Kaduan tei:* **DAMHMEI ABRAHAM JOSEP MOUSI JOSHUA**

*Ningtow o:* DAMHMEI MEICKANG 4

***DIHZAAT 3***

KARIMMEI JISU

Mizanc nunc hei *reymei lat hiak nunc* tei lapatna kaduan naina paac kaluaih-luaih datmei hei rui amucmak puni.

###### "A-J-M-J ... A-J-M-J ... twna."

Zanh padeih tei khwan ranvna lungning khou phungh maksaanv paac katamvlou o:

###### "ABRAHAM, JOSEP, MOUSI khatni JOSHUA."

Ntuathu, karuc khou rui kumna paackey nuh the:

DAMHMEI

###### ABRAHAM

**MEICKANG JOSEP**

 **4 MOUSI JOSHUA**

Mi thaek khou hei nang tuang **Baibal Khukh** tuang nthukmei **MEICKANG PADEIH** ntangh the. Nguay, Baibal khou meic mpeyna naidihe, tiki ntau khang swna miniu nahei sinswlana Baibal Khukh hei duanthau khang the. Zanh padeih tei khwan patna nanglung khou phungh maksaanv paac o.

Thaek 3 khou rui thauna naimei **latkaeng zaat khou** katangv khou mihei the:

**THAEK**

**5**

###### DIHZAAT 3.

Ningtow baansin: Kaganv twmei latkaeng khou rui “A” kanei tei lev “V” laganc kanethei tabui naibam duc bo? K-G-N naithe**.** Milat hiak nunc hei rui DIHZAAT 3 ta dinc e. Mikiu thu:

**KATHAIMEI**

***Kaduan Bamv***

*Kaganv khou rui:****KGN***:

***Dihzaat 3***

*tei:* **KAGUAKCMEI GUANGHDIC**

**NYMLOUMEI**

*Ningtow o:*

***D ~~7~~ K J***

*swbakmei:*

***D 4 3 K J***

###### KAGUAKCMEI GUANGHDIC NYMLOUMEI.

Mikhou heini, kakaeng nunc tei paac kaluaih geic sihlou o.

Ntauthu **DIHZAAT** **3** kang tei hapgutlouna, mihei nai the:

DAMHMEI ABRAHAM JOSEP MOUSI JOSHUA **KAGUAKCMEI GUANGHDIC NYMLOUMEI**

Kaduan gwai tei kathai katamv khang rui.

**KADUAN KATHAI KATAMV-MEI GANV**

## D ~~7~~ K J...

tei heikumcna nai the

## D 4 3 K J.

Mi lat hiak lev kasing nunc hei rui latkaeng ruh kasiamhpatna Baibal kapwm tuang latdwn swna makumc khou loubam khang e.

***Kaduan Bamv***

*Mikhou tei rui:*

**DAMHMEI**

**MEICKANG 4 DIHZAAT 3**

**KARIMMEI JISU**

*Nkhamhmei khou:* **DAMHMEI ABRAHAM JOSEP MOUSI JOSHUA KAGUAKCMEI GUANGHDIC NYMLOUMEI KARIMMEI JISU**

**D 4 3 K J** hei kumna tidaihpat dat the:

###### DAMHMEI

**MEICKANG 4**

**DIHZAAT 3 KARIMMEI**

**JISU**

Swdaicranv patmei:

###### DAMHMEI ABRAHAM JOSEP MOUSI JOSHUA KAGUAKCMEI GUANGHDIC NYMLOUMEI

Nkhamhliangna, haplou the:

**THAEK**

**6**

###### KARIMMEI

Khatni

###### JISU.

Mikhou hei, kumethei, kaguayna kariulouna:

**BAIBAL KHUKH LUAIMEI**

## D 7 K J

Khou rui: **DAMHMEI MEICKANG 4**

###### DIHZAAT 3 KARIMMEI JISU

...rykhukh ruh zanc swna nang makumc tuang **Baibal Khukh** kasiamh thau khang tidaicpatlou the:

###### DAMHMEI ABRAHAM JOSEP MOUSI JOSHUA KAGUAKCMEI GUANGHDIC NYMLOUMEI KARIMMEI JISU

Ntauthu nang *makumc* khou mi latkaeng ruh tei rui **Baibal khukh tuang rykhukh ruh zanc** swna hapgut tho**.** Nang makumc khou mithiak kumcna hownuh e:

**DAMHMEI ABRAHAM**

**JOSEP**

**MOUSI**

**JOSHUA KAGUAKCMEI**

**GUANGHDIC**

**NYMLOUMEI**

**KARIMMEI**

**J ISU**

*Ndiauna, Kaduan naina, Ningtow khang Chamdaanvna khatnih kage nai khou sin khang: Nang tuang kathancmei* ***Baibal Khukh***

**Baibal Khukh** taanc lyanvloumei heirui Baibal ta kathanc swna makumhloumei thiak kahouh the, mihei kalingmei e, ngangvlou nuhmei ram duanthau e. Lungning khou phunghmak saanv kathuap ruh zanc tei kathai katamv o. Kumna “phungclou” kan e thei, machak ndwn lana, ngangvlou nuhmei Baibal bamv kapwm hiakdaic chuy pat khang karamhmei khou reymei thaek khou ku the. Mitei rui nangpanty nganv Baibal bamv kaguayta zauhmei thiak tikalaiclou puni.

***Kaduan Bamv***

*Baibal khukh zanc nunc hykey luailou the* *Kumna nanglung khou mitei phungc the.*

***PIUGUTMEI!***

*Zanh nunc tei Makumc Baibal thuap 10 khang*

*piugut nuh the.*

*kathuap nunc tei ntauthu kalam mbuna mianc gut nuh the... kaduan naina,*

*Kaluan keyna, chingkhiuhmei Baibal thaymei lwan kasiamh thau khang e.*

***Kaduan Bamv***

*Baibal tuang kadwn swmei dic hiak hiakmei--*

*GuangnimeiBaibal ningting kaguay duanc thaukhang kabamv raengvmei.*

Baibal khukh zanc nunc lougutmei tangv: Tabui tha?

Reymei swna, aniw makumc khou duancthau bam tuang e tumei ningtow o. Heizaengrui, **Baibal Khukh** ruh tei sinswna daihmei lwnlung akhat makumc khou kasiamhthau khang e!

Tiki, aniu rui Hypouc tuang daickanmei taanv khou teirui **kadwn** **swmei dic hiak** natei hiak bam tuang e. Saenghmei tei thu kathai lakge! Maengh daihmei natei kathai puni…Baibal tuang kachavna swmei latdwn tei.

**Baibal Khukh ruh zanc** thei layna Baibal tuang **Kabiswmei Rwanry**, pary khatnih kaganv lwan tei kathai puni. Mirui kadai swna tamhmei thu: *Baibal thouduak nthukmei nunc natei thaykhang e, mitei lev Baibal khou kazanc tatmei nunc ni kazauhna* e*.* Nang rui nai pukhang ningmei thouduak azuh, meic azuh mikhou kazauh mak puni. Tiki kaniw khang nih kabamv daeklou bam de.

Kumna **Katumhmei Rwanry** khou tatgut pukhou mi thuap zanc ruh khou tei kalangv nunc—Kinchak keymei thei layna nang rui thaylou kanmei tei nsuilou ngam puni.

Katangv khoumei langv hei, nang rui luailou kanmei chepaek swna siatpat nuhmei thuap maengc, baansinbuk thuaph khou naimei tei zaucna taanc o. Kabuk thei khou tei, zanh mianclou makmei thuap lou kaduailoumei maengc khatnih ningtow baansin tei charai kathai nuh khang tilouna nai e.

Ntauthu **Kalangv kanei** khou gut kho, **zauhmakna** Reynungc Neihpat Daeng Dic hiak chadamei! **Kalangv Kathumh rui** mitangv tei Baibal khukh tidaicpatmei lam the, kalam mpeyna hap mbugut lana, *kahukhou naikanmei nunc ruc khou kasiamhthau lana*, kadwn swmei, kauhmei mikphaengv rui phaengc bammei Baibal parylwan khou tei tatgut bam puni. Mituang parylwan tei rui Baibal tuang daihmei Chamv: Jisu Khrista tuang Gaychamv Dwan khou Ravguangc Hym ti ndauhloumei tateic tiikaluan key bammei khatnih katuang kabac tei tinailou bammei ta e!

**DAMHMEI ABRAHAM**

**JOSEP**

**MOUSI**

**JOSHUA KAGUAKCMEI**

**GUANGHDIC NYMLOUMEI**

**KARIMMEI**

**JISU**

***Kaduang Bamv***

## POWERPOINT LOUGUTMEI

## KADIP 15

## DIH HIAK REYMEI PAEK TAANC NCHINMEI.

***Kaduan Bamv***

## POWERPOINT LOUGUTMEI KADIP 16

## DIH HIAK TUANG KANEIMEI PAEK TAANC NCHINMEI.

##### Kalangv Kathumh: Kakhukh bamv dinhmei

Kalamnunc miancgutmei

L

atkaeng ruh tei ntauthu makumc khou rykhukh 10 swna hylou the. Kathuap guayna maengc tei ***Kaduan Sing*** khou nampatlouna latdwn nunc miancgut khang kabamv daeklou puni. Mirui pary tei kaduan naina thaynuh khang nkhavlou puni. Kakhukh nunc tei “laancpatmei” ganv khou, *Katumhmei Rwanry* tuang kalangv nthukmei geihmei tii nchinlou puni*,* nguay kabangbi khou rui kahouh puni the!

***Kaduan Bamv***

*Thaureymei 1-11*

***KAGANV DAK:***

 *Abraham huthangc naimei ganv gwai*

**Baibal Khukh**

**#1**

**Damhmei**

***THAYLOU KHANG: CHARUANGC KHOU DINHMEI DWAN HEI KATHAI NKHAVMEI KASING 04***

***KHOU RUI 09***

***LEV 31 KHOU THAYGAY KHANG ZAUC E. KATHAI NKHAVMEI LAM GWAI TEI KAPWM SWNA MI BAANSIN-BUK THEI KHOU NAI E.***

**Baibal Khukh khou**, “kahouhmei” hei **DAMHMEI** thuap the. Mikhou tei mianc gutmak khou, nzat biak khou naimei thuap tei kumc puni. Mi **Baibal Khukh** lwan khou naimei thuap guay kumcna, **DAMHMEI** thuap hei katumcna kathai gut kho.

Mikhou hei Baibal pary katumcna tatgut muay e. Thaureymei tuang reymei langv ruhna khat khou, hypouc rui mbaanv kandih tuang rwanry saengc sihmei tei, kalingna saapukhou kwm 2000 B.C. hukhoumei ganv gwai tuang rwanry khou aniuta katumc sihna phungclou e. Gankhatna rui sinih miganv tuang saenghmei tei thayngam pulakge.

 **DAMHMEI** pary kapwm khatnih mbaanv tuang daicthau reymei zuk pary hei Thaureymei kalangv 1 khou rui 11 nganv khou nai e.

*DAMHMEI*

Baibal tuang reymei langv ruhna khat tei duibam sinih, kamanv kunghmei e, kalamthu mikhou nthuk kanmei **“Reymei puatnunc”** azuh lam nchamlou e. *Kalam geicna* hyloumak sinih, naimei langv tei thu ngangvlou nuhmei, suaimak, alaanhmakmei lat hy e.

DAMHMEI khukh khou miancgut nimei latdwn nunc tei makumlou bam o.

Thaureymei khou "Reymeinunc"

**1st Man & Woman 1st Sin**

**1st Gospel 1st Family**

**1mei ntu-nggaan 1mei Paap**

**1mei Gaychamv 1mei Kaikhunc 1mei Meidow Duidai/Muangsing Ramphaankai**

***Kaduan Bamv***

*\*KAHIAK ZINGHMEI khatnih hymei thiak baicloumei hei Baibal khukh khou naimei nunc e.*

*CREATION*

 *DAMHMEI*

* **REYMEI NGGAANMEI lev NTUMEI\* duimei Ntu-ngaan**

Maanseina ta nthuihmei lwnlung swna damclouna Ravguangc tuang paapc makmei bamv khou tibamlou the.

* **REYMEI PAAP**

Maansei tuang ningvthav swmei ta reyliangna nchanv kan e. Seitaan phac khou bowlouna nthuihmei lwnlung khou tei rui paapc lwnlung khou keylouna kata damcloumei kabac tuang **rianv tei kutangc ngammakmei** sw the.

###### REYMEI GAYCHAMV

Damcloumeipu rui maanseina ta kalwnlungh swmei nthuihmei, khwai maekmei khatnih nthanmei lwnlung khou zay guangloudat khang Guloumeipu ndiu guang puni twna reyliangna kaucpatlou kan e.

###### REYMEI KAIKHUNC

Adam lev Eve kanei lungc kingc patna, Damcloumei Racguangc khou rui aniuta sw ntam nimei Seitaan ngamv ta teic athwng khang maansei zaat tilungc guanglou the.

###### REYMEI MEIDOW

Siliangmei paap taanc kanmei kiu, maansei khang Ravguangc tuang gay karucsinghmei kaipat, panty kahak tihei maansei nchamc rui sw amaan kan the.

###### DAIHMEI DUIDAI KHATNIH MUANGSINGC

Ravguangc rui kabaansiam guay ta sw amaan lana kahouh thanh dat khang dinglou khou tei maansei gwai pangc khou rui nzihmei Noah bangc khou Raavta pingmei meic tachat nata kanlou kan e, kumna dui thipkeymei tangv muangsingc rui latryan swlou kan e.

###### BABEL RAMPHAANKAI

Maansei rui Ravguangc ta laytangc kukhang ramphaankai kauhmei kasiamh kan e tiki Ravguangc rui kaniw lat tikagaklouna latbaih saamei zaat geicna pat kan the.

Kumna Baibal tuang reymei langv ruhna khat khou tei, maanseinata kandih khou paapc maekmei nthuicmei lwnlung swna damclou the. Tiki maanseina paapc khou bowlou kan the! Kata kalwnlungh khou tei zayguanglou dat khang kage naithe— tiki karana rui ngam makhe — mihei Baibal tuang kanga swmei chamv akhat re.

Duinamei khou: **DAMHMEI** thuap hei Ravguangc rui maanseita damhmei khatni bowkanmei pary e. Mikhou Pu rui maansei tuang paapc maekmei lwnlung khou tingalanclou datna kanei kak khou naimei nzianmei riang ti nthuihlou dat khang katuang tingsaengzaeng chamraeng kauc ndauhlou e. Mihei Baibal Pary khatnih Gaychamv khou kanga swmei latbamv e.

Thaureymei tuang reymei langv ruhna khat hei maansei khatnih kandih rwanry dai ta duinana zauh tuang e twna ninglou o, daic hakmei thouduak nunc ta kadip katitna khou hylou the. Ntauthu aniu tuang reymei **Baibal khukh** tei miancluai the.

**DAMHMEI** khou rui ntauthu Baibal tuang daihmei meikang padeih khou the. Reymei tei...

***Kaduan Bamv***

**Baibal Khukh**

**#2**

**Abraham**

**1st Man & Woman 1st Sin**

**1st Gospel 1st Family 1st Murder**

**Flood/Rainbow Tower**

*DAMHMEI*

***KAKHUKH RUH:***

Damhmei

***ABRAHAM***

***Thaureymei*** *12-25*

***KAGANV DAK:***

 ***2000 B.C. gei khou***

Josep Mousi Joshua Kaguakcmei Guanghdic Nymloumei

Karimmei

(Meickang padeih khou reymei)

Kakang khou reymei tei Ravguangc pam **ABRAHAM** tei the. Kapanty lam nthukmei tei Thaureymei kalangv 12 khou rui kahouh the. Mikhou hei Hypouc rui mikphaengv sw nthyam keylana, kalangv 11 nganv khou naikanmei maansei zaat kapwm khou tei rui zauc baicpatna **meic gankhat khatnih kazaat: ABRAHAM khatnih kakikta,** Ibrimei kaikhunc, Ravguangc mei swkhang madancloumei **Jihudimei** zaat khou zauc mating gut the.

*ABRAHAM*

Mipu, **ABRAHAM**, paan rui Ravguangc rui maanseina ta thaurey khou kalwnlungh swmei maniatmei riang naimei khou *guangloudat khang* **chamraeng** the. Ndauhloumei khou mbaanv kandic kapwm ta daicna phaengc howdat maksaanv, **ABRAHAM**

Jisu

***Kaduan Bamv***

•

paanrui Baibal tihei tiphaek katwan keylou the. Thaureymei khou nih ndauhloumei khouni daickanmei kaganv kak ta ducna phaengc how e. Mihei luanghbut nunc ta ducsihmei bamv khou rui phaengtowmei lev nchamc e. Katwan tei akhat ruc khou akhat asuanna ducna phaengc how e. Tiki luanghbut kanei kak khou naimei nzaengc tuang saenghmei dak tei thu thay ngammakge.

**MEDITERRANEAN DUIPUI**

**"Daihmei Duipui"**

**HARAN**

***E***

***u p***

 Duithuak

***h r***

***at***

NINEVE (ASSYRIA)

*Reynungc Neihpat Daeng Dic: Baibal Dwan taancpat nimei bamv*

**EGYPT**

 ***KADIC CANAAN***

**NTOU DUPUI**

***e s***

***R i***

***v e***

***r***

**GALILEE ZEICLAT**

JERUSALEM

**JERUSALEM**

•NEBO CHYNG

**THEIHMEI DUIPUI**

**KADESH- BARNEA**

**BABYLON**

**UR**

**PERSIAMEI**

**DICKAKDUI**

***N* SINAI**

***i* CHYNG**

***l***

***e* HAENGHMEI** **DUIPUI**

*Abraham ganv:* **2000 B.C.**

**Reynungc Neihpat Daeng Dic: Baibal Dwan Taancpat nimei Bamv**

Abraham Rwanry kahouhmei

Thayreymei Kalangv 12 khou, Baibal tuang **Katumhmei Rwanry** kahouh the. Kabamv tei Neihpat Kachungmei dic tuang Kathav Gaymei Ramvkuan khou, ntau-tau ganv tuang Iraq lev Iran naimei bamv tei e.

Baibal ganv dak thei layna: kwm **2000 B.C.** gei khou e.Aniu rui kathaigutmei khou kaganv dak tei daicna, tingkwm 500 dou kak swna kaganv tamclou puni. Kaganv charap tu khang kage

maek ge. Mi leela daic khang bamv duanmei hei Kadip sing 20 khou kadwn swmei dic hiak khou nai kumc Euphrates nzaengcdic khou rui Mediterranean Duipui nganv e. Mibamv kak khou tei kalwn thaymei bamv kasaekc ariu e.

**KAWLOUKANMEI**

***Kaduan Bamv***

*Rwanry khou, “Nthanmei Dic”khang chaklouna tinailoumei bamv: Canaan/ Palestin/ Isarael*

*ABRAHAM*

**MEDITERRANEAN DUIPUI**

**"Daihmei Duipui"**

**HARAN**

**KADIC CANAAN**

**GALILEE ZEIC.**

**BABYLON**

**JERUSALEM**

**THEIHMEI DUIPUI**

**UR**

**NTOU KADESH- DUIPUI**

**PERSIAMEI DICKAKDUI GULF**

**EGYPT BARNEA**

**SINAI CHYNG**

**HAENGHMEI DUIPUI**

***Abraham ta Rav rui kawmei chumei***

Canaan (Aseic Isaraelmei dic), Galilee Zeiclat, khatnih Theihmei Duipui, Egypt lev Nile Duithuak, Sinai Dic chwm nai the, aseicdou kandih thouduak patgeicliangmei bamv e.

Mi gaengvzaenc tihei *Kandih Laa* twna kaw bam e. Mituang Rwanry tuang daihmei chung khou dih ngamvdaihmei azuh rui Canaan/ Palestin/ Isaraelmei ruc khou rihngamna guang kan e. Kandihmei gwai rui thaek laani akhiamv puibamv sw khwan e.

Mihei kadiat daic sihmei dic e. Nguay mihei Baibal khou mi kandic tuang nkhamhmei ganv khou heikumcna patpuni twna saloumei nkhamhmei leela daihmei khang bamduan nthukmei the.

**ABRAHAM** pary heiPersiamei Dickak ruc rap khou **Chaldimei Ur** twna kawmei kaidai khou rui kahouh the. Aseicdou Arabmei tuang ric gwai mikhou mating the. Kwm 2000 B.C. khou, Ur tei kaidai daihmei akhat swna, kandihmei gwai tuang nchampui bamv, chapriak, languanhmei, ravmaengc kalummei tuang kalaa swpui bamv khwn e.

Baibal pary rui gandaih **Terah** khatnih kakai kaikhunc **Chaldimei Ur** khou lungcloumei lam hylou e. Kanac nunc pangc khou **ABRAHAM** twna kawmei nai khwan e(kaling thu Abram e). Kanow zanc rui **Sarah** e (kaling thu **Sarai** e). Kaikhunhmei pangc khou **ABRAHAM** toupu, **Lot** nihe. **ABRAHAM Ravguangc rui KAWLOUMEI** chuna, **Ur** mpatlouna kakhou lyanlou nimei dic thangc tat khang nuhlou the.

Ravguangc rui dincloumei tei piuna kaikhunhmei gwai tatpat the. Dihpy neihkeylou biak katuang lanv, kiruai thauruai naimei gwai phungcna meickang daic sihna tatpat the. Baibal thei layna **ABRAHAM** kai tei lungc gay sih khwan e.

Mikhou kadai thu: **ABRAHAM** khatni kakaikhuncmei tei *Ravguangc rui kaganv guang pukhou lyanvlou nimei dic* thangc tat tuang e. Tiki **Chaldimei Ur** mpatloumei ganv khou tei tatlou nimei bamv thaimak bam khwan dihe. Latpiumei tei rui Ravguangc rui tilou nimei khatnih gaeklounimei ta lwm nsih syngmei khudamc e. Meickang khou tei minunc padeih rui chaeng hu the: **ABRAHAM; kanow Sarah; kapu Terah; khatnih katou Lot.**

***Kaduan Bamv***

*Thaureymei 12: 1-3*

*Thau. 13: 14-16*

*Thau. 15: 9-18*

Dihpy neihkeylou biak nzuan the, nkhamh khou reynungc **Haran** khou tangclou the. Kaganv kasaekc **Haran** khou bamloumei ganv khou tei, **ABRAHAM** pu, **Terah**, theic the.

**K-K-S**

Ravguangc rui **ABRAHAM** ta kachuc dat kan e,Haran mpatlouna Kamei rui lyanvlou puni twna nrianhloumei **Kadic** tei nzuanv khang katylou the. Kadic kiu **Canaan** puni the, aseic **Isarael** twna kaw bammei dic tei the.

Abraham rui Ravguangc tuang Latryan Latdyng latowmei

**ABRAHAM** thuap daeng khou **“AL”** twna hiakloumei latzy launa nampatloumei howpuni. Mitei rui lyanmei hei:

###### “ABRAHAM LATDYNG.”

Mihei rui Pupouh swmei panty khou Baibal tuang nthukliangmei thouduak khatnih Ravguangc rui Maanseina khang kathancmei chamraeng ndauhlou reyliangmeita tiningtow tuang e.

Ravguangc rui **ABRAHAM** khou *giugamakmei latdyng* tilou the. Latryan Latdyng nunc tuang lwan hei Baibal lwan khang nthukmei e: **KADIC**, **KATHW** khatni **SUAIHIAM**, tihei

**L - S - B**

**KAWLOUKANMEI**

*ABRAHAM*

**“K-K-S”** twna **ABRAHAM** khukh khou hy nchinlou e.

###### ABRAHAM LATRYAN NUNC: *LATDYNG*  KADAM 3 SWNA

* + **LATRYAN #1: *KADIC—*** ramvdui, mikumhmei tuang ramvpouc swtowmei tihei Jihudimei rui aseic nganv dihlwan khou chakhuang champouhlou e.
	+ **LATRYAN #2**: ***KATHW —*** Kin geicna tiloumei. Charinmei thu Latryan tiloumei ganv khou tei, **ABRAHAM** lev **SARAH** tei gandaih key tiki nah makbam khwan e.

***Abraham Latdyng*** *kadam nunc****:***

* **Kadic**
* **Kathw**
* **Suaihiam**
	+ **LATRYAN #3**: ***SUAIHIAM —*** Abraham khatnih kakikta khang. Mbudatna, Ravguangc tuang latryanv nunc kiu, **ABRAHAM**, khang suaihiamloumei paan rui kandih khou naimei kaikhunc *gwai* ni suaihiam laatow puni the.

Mi pary khou tatgut duc pukhou, Baibal hei giugamakmei khatnih kabiswmei **ABRAHAM LATDYNG** ruc khou duancthau e twmei how ngam puni. Ntauthu kabamv daihmei tei kasiamhlou the!

 **KAWLOUKANMEI K - K – S I - I**

**ABRAHAM** **Kadic** khou gutmei ganv khou tei, katingkwm 75 the khatnih kanow **Sarah** tei 65 the. Kumsinih Ravguangc rui kakikta nrianhlou dai? Mi tingkwm zu khou tei?

Nguay, kumna **ABRAHAM** Ravguangc ta lwm e. Kalamthu chamc kanmei **ABRAHAM** *ramlum* tateic Ravguangc rui nzihmei khang chaklou kan e. Chamckanmei ramlum e! Mihei Ravguangc tuang Guloumei chamraeng thanh tei katuang kaguangcmei pam\* paan rui kandih khou phungc guanglou nimei tuang reymei thaek e.

Tingkwm guanh the. **ABRAHAM** lev **Sarah** tei chamloumei kikta tatei nkhwan ngammak guangmei zaeng rui **Sarah** rui **ABRAHAM** ta katuang Egyptmei bangcpui **Hagar** khou tatlou khang saa the. Chamloumei naac kiu puanc punini twna lumgay the.

Kachangc changhna, **ABRAHAM** tei **Hagar** khou rui nah mpouh mphang the. Kazanc **ISHMAEL** twna phuaklou the. Tiki, Ravguangc rui saa the, mi naac tei **Ravguangc Latdyng Latryan thei layna chamloumei naac mpouh** tei hamh e.

Miganv khou tei, **ABRAHAM** tei tingkwm 85; **Sarah,** 75 the.

Tingkwm 15 tatkan the. Kumna Ravguangc rui chamloumei naac mpouh puanc the. Kazanc **ISAAC** twna kaw the, Ibrimei lat khou kabah suic e thei nuihmei twna e. nguay, **ABRAHAM** khang thu kamei lev **Sarah** heidi gandaihmei tangv naah nainimei tei nuini kan e.

Kalingna nkhwan saengc guangmei naac mpouh **ISAAC**, Ravguangc rui **ABRAHAM** khou nrianhloumei, tei kakaikhuncmei zeiriang khou rui guang khang e.

Mi Abraham naac mpouh nei— **ISHMAEL** lev **ISAAC** khou rui **("I - I" twna ABRAHAM khukh khou)** — ntau nganv Jihudimei lev Arabmei kak khou tingkwm 4,000 mbumei ric naina bam e. **ISHMAEL** hei ArabmeiPupouc swna laa e, **ISAAC**, rui Jihudimei nunc pupouc akhat swna chakhuang champouhlou e.

Pu khatnamei chananei khatni kapui nei kak khou peyna zauczih the. Aseic nganv **ABRAHAM** pheykai tuang kaguangcmei ric amaan makna nai bam e. Jihudimei lev Arabmei kanei-neimei rui **ABRAHAM** ta kaniu kik bangbi khang chaklou e!

***Kaduan***

 ***Bamv***

**MEDITERRANEAN DUIPUI**

**"daihmei Duipui"**

**HARAN**

**KADICGALILEE ZEIC.**

**CANAAN**

**JERUSALEM**

**THEIHMEI DUI.**

**NTOU DUI.**

**EGYPT**

**KADESH- BARNEA**

**SINAICHYNG**

HAENGHMEI DUI.

***Abraham: Haran khou rui Canaan***

*\*Thaureymei 15:6*

*Jakob 2:23*

*ABRAHAM*

Pary hei katumc ranvna tatgut the.

 **KAWLOUKANMEI K - K – S I - I**

**J - E 12**

***Kaduan Bamv***

*ABRAHAM*

***KAKHUKH***

***RUH:***

Damhmei Abraham

**JOSEP**

Mousi Joshua Kaguakcmei Guanghdic Nymloumei Karimmei Jisu

*JOSEP*

**MEDITERRANEAN DUIPUI**

**"Daihmei Duipui"**

**HARAN**

***KADIC CANAAN***

**GALILEE ZEIC.**

**BABY**

**JERUSALEM**

**THEIHMEI DUI.**

**UR**

**NTOU DUI.**

**KADESH- BARNEA**

**EGYPT**

**SINAI CHYNG**

**HAENGHMEI DUI.**

***Josep kaikhunc Egypt khou***

**ISAAC,** heiRavguangc rui nrianhloumei **Sarah** rui puanhmei **ABRAHAM** naac mpouh mpouh e, Kanac mpouh kanei tei: **JACOB lev ESAU e (J lev E twna ABRAHAM khukh khou).**

**JACOB khou rui giugamakmei Latryanv** tikaluan keylou e.

**JACOB naac mpouh 12 khatnih nah aluh akhat khwan e (12 twna kathuap khou)**. Mi naac mpouh **12** khou rui Isaraelmei zaat **12** patkan e. Nkhamhmei naac mpouh neitei thay the: **JOSEPH** lev **Benjamin e.**

Baibal thuap **#3** khou tatgutmei ganv tangc the, mihei **Latdyng Guangc tuang meic daihmei padeih** khou kaneimei the. Kazanc rui...

*Thaureymei 37-50*

**Baibal Khukh**

**#3**

**Josep**

(Meickang padeih khou kaneimei)

**JOSEPH** ta kapu **JACOB** rui mpeyna nzian khwan e— nthukna khatni howpat hakna kungclou the. Heizaengrui kachana nunc rui kata howti-howlak lakhou, neihkhat thu **JOSEPH** ta Egypt tatnimei takuanc gari akhat khou bangh khang zuanclou the.

*JOSEP*

Egypt keybam khou tei, **JOSEPH** hei ningtingmei nggaanmeinac e twmei thaypat the. Kamei ramhlam katumcna thay thau khwan e, tiki Ravguangc ta thu amuhmakna kalat piuna lungcbam khwan e. Kaganv thei layna **JOSEPH** tei Egypt khou Pharaoh kahak bangc raph khou guangc khyn swkan the.

Miganv khou tei, **Canaan** **kandic** khou thu nap taengh bam khwan e. Rianvramei tei kuak nuh khang, **JOSEPH** pu karapouc **JACOB** (ntau **Isarael** twna kawmei) khatnih kakai kaikhuncmei gwai **Canaan** mpatlouna Egypt dicba thangc lungctat the.

Thouduak mpeyna patmei tangv, Kaniw kaina **JOSEPH** tei Egyptmei Guangc-khyn swbammei thaypat the. Kaikhunhmei tei

Egypt khou bamzut khang nuh the. Khoutei, ***Ibrimei kaikhunc*** khou rui ***zaat*** akhat swnalungc kingcpat the, theithangc guangnimei rwanry khou **Isaraelmei** twna thay guang kan e.

Kaganv khat khang, Egyptmei nunc lev dih sinmei nunc ta giang swna gayna lungc nchamclou khwan e. Kumbam biuc e, miniw tei kaniw tuang Guangc khyn kaikhuncmei e!

Tingsaenghmei tangv, Egyptmei guangc lung khou ginrammei Ibrimei tateic zaucgaymak guang kan e. **JOSEPH** theihmei tangv kaniw ta Egypt khou **NYMLOUMEI** bangc sw the.

**JOSEPH** khatnih katuang taanv ta ningtowlou dat kan makhe.

**Isaraelmei** tei Egypt khou tingkwm **430** dou bamlou the. Kaganv geihmei khou Egyptmei bangh sinmei nunc bangc khou ryanrana lungc kan e. Meicsing swna, Iasraelmei kingc chuy pat timei zaeng rui, Egyptmei kaipouc nunc khang katuakc daihmei, pingmei lwn akhat swguang kan e.

Katumhmei Rwanry duan hei mi nganv khou kathai katamv khang duinana kaganv laa kho. “Gaatmei tei mianc o” nang makumc **Baibal Khukh** khou rui.

**KADUAN KATHAI KATAMVMEI**

Mihei mbaanv ta reyliangmei mikphaengv e, Ravguangc lev kandih khatnih maansei kak khou paapc maekmei riang,  **“reymei puatnunc”** zanc**,** “karianv kutanghmakmei” kazauh the.

**Baibal Khukh**

**#1**

**Damhmei**

**KAWLOUKANMEI K - K – S I - I**

**J - E 12**

*ABRAHAM*

Mitangv **thuap padeih hei, MEIC zan**c khat-khat swna nai the, “Ravguangc pam” rui kahouh the.

Ravguangc rui **ABRAHAM** ta **Chaldimei Ur** khou rui kawpat the**.** Kamei rui **ABRAHAM** khou giugamakmei latryan swlou the, **KADIC, KATHW,** khatnih **SUAIHIAM: ABRAHAM LATDYNG. ABRAHAM** naac mpouh kanei **(I and I)**, **ISHMAEL** lev **ISAAC. ISAAC** naac mpouh kanei **JACOB & ESAU (J lev E). JACOB** naac mpouh **12 e.**

**Baibal Khukh**

**#2**

**Abraham**

***Kaduan Bamv***

*Kaikhunh zaat swthe.*

*JOSEP*

**Nymloumei**

*JOSEP*

**Nymloumei 430**

**KATAMVMEIEI**

*Mi nganv khou* ***"Baibal Khukh"*** *luailoumei:*

**1mei ntu-nggaan 1mei paap**

**1mei Gaychamv 1mei Kaikhunc 1mei Meidow**

**Duidai/Muangsing Ramphaankai**

*DAMHMEI*

***Kaduan Bamv***

NYMLOUMEI

**Slavery 430**

*JOSEP*

***RYKHUKH RUH:***

Damhmei Abraham

... mipangc khou **JOSEPH** nai the. Howti-howlakmei kachana nunc rui **JOSEP** ta Egyptmei bangc khang zuanclou the. **JOSEPH** Egyptmei guangckhyn sw kan e. **JACOB** kaikhuncEgypt thangc lungctat the. **Ibrimei** “**kaikhunc”** tei **Isaraelmei zaat** swna lungc kingc pat the. **JOSEPH** theic the. Tingsaengna tingkwm 430 dou Isaraelmei ta **NYMLOUMEI** bangc tisw guang the.

**Baibal Khukh** bamv dinc mbugutmei hei mikhou gut the...

**Baibal Khukh**

**#3**

**Josep**

Josep

**MOUSI**

Joshua Kaguakcmei Guanghdic Nymloumei

*Tatpatmei khou rui Riakdanv kaluaihmei*

***KAGANV DAK:***

*1500 B.C. gei khou*

**Baibal Khukh**

**#4**

**Mousi**

Karimmei Jisu

**Tatpatmei**

*MOUSI*

**MEDITERRANEAN DUIPUI**

**"Daihmei Duipui"**

 ***KADIC* GALILEE ZEIC.**

***CANAAN***

**JERUSALEM**

**THEIHMEI DUI.**

**NTOU DUIPUI**

**EGYPT**

**KADESH- BARNEA**

**SINAI CHYNG**

HAENGHMEI DUIOUI

***Mousi:Egypt khou rui Sinai***

(Meickang Padeih Khou Kathumhmei)

Ravguangc rui kaganv khou, Egypt khou rui **thuakloumeipu** tiguang kan e. Mikiu **MOUSI** e, **Baibal Khukh** khou ***meickang padeih khou tei kathumhmei zanc the*.** Kaganv: **1500 B.C. gei**.

Tingkwm phay mbuna banghswmei tangv, **MOUSI** kachung khou kalung gut the. Kaluaih dat-datna Pharaoh khou ney the “ameinunc ta titat tho.” **MOUSI** rui **Egyptmei** ruc khousiikanmei ravpyanazuh tiguangmei tangvna rui Pharaoh rui Isaraelmei ta titat kan e. **MOUSI** rui zaylouna, bangh swbammei Isaraelmei khatnih kaikhunhmei nunc heizumei tei lakc chuih doumei tateic Egypt mpatlou khang nuhlou the. Mihei **TATPATMEI** twna thay bammei tei the. **MOUSI** rui zaylouna Isaraelmei gwai tei **Haenghmei Duipui** twna nih kawmei **Ntou Duipui**, Egypt lev Sinai dichwm kak khou naimei duidai tei kaan the.

Ravguangc rui nuhlouna **MOUSI** rui meicnunc tateic duipui tei ramkaeng swna kaan pat the. Egyptmei Pharaoh ricmeinunc, kaniw ta nymdat khang kathau keymeinunc tei duipui tei rui kalwnlung hanguangdat pukhou dui alip luaingam kan the.

Tatpatmei tangv, **MOUSI** ruiIsarael naacnunc ta dihba biak nduangh key the. Kaniu tei mitmitna Sinai tuang dihchwm liang thangc **SINAI CHYNG** khouguangtangclou the.

Ravguangc rui katuang reymei Muhzwng **MOUSI** khou rui kamei nunc ta kachuc the. Katuang **Riakdanv** tilou the, Ibrimei lat khou **Torah** twna thay e.

***MOUSI LATDYNG LAM THAY MBU KHANG RUI KATHAI NKHAVMEI 15 TEI ZAUCLOU O***

**Tatpatmei**

**Sinai G - M - T**

**Tatpatmei**

**Sinai G - M - T**

**Kadesh Barnea**

***Kaduan Bamv***

*MOUSI*

*MOUSI*

**MEDITERRANEAN**

**DUIPUI**

**"DAIHMEI DUIOUI"**

**HARA**

**KADIC GALILEE ZEIC.**

**CANAAN**

**JERUSALEM THEIHMEI DUI.**

**NTOU DUIPUI**

**EGYPT**

**KADESH-**

**BARNEA**

***Mousi: Sinai khou rui Kadesh Barnea***

**Riakdanv tei MOUSI** k**hou kalangv kathumh swna tii the**: **Gaymei riak**, **Meicnunc Thouc** khatnih **Thouhmung**. Lat-hiak lwan tei makumhna **Mousi** rykhukh khou**: G-M-T** hylou the.

Riakdanv khou **GAYMEI RIAK** langv hei **Kariak Latdanv Ruh** twna thay the**.** Ntau-tau naibammei ngamvziw riak bangbi e.

**MEICNUNC THOUC** langv hei rui khat khat ruc khou taanclou nimei thouc, tazikramv khou ruan bam khou rui piu kahouhna nrianhloumei dic gut lungc pukhou kungc ranvmei lungh riak swna piu bam khang e. Miganv khou tei kaniw tingkwm **40** ruan puni twmei thaymak he. Ravguagnc rui kaniw khang thouh hei tilouna guang nimei kunghmei ganv khang tii chamdaanv the.

Riakdanv tuang **THOUHMUNG** langv khou hei Ravguangc rui kamei nunc ta tazikramv tuang kathancmei pheykai khou tei, khatnih katangv thangc Jerusalem tuang daihmei Ravkai khou kata tabui thiak khou kalum nii tumei lam khou katylou e. Kungc kanmei thoucmung hei kathancmei kalummei thiak swna lianvlouna guangnimei Messia khatnih maansei kak khou naimei riang ta tithay kasuakclou e.

**Riakdanv** thanh timei tangv, **MOUSI** kazaat ta khuamkhui lana, dihpy biak zaengthaek bamv **KADESH BARNEA,** khou ngangh the, aseic Isarael tuang Negev Tazikramv chung khou e.

Nkhamh khou, meicnunc tei kapu-kapouc tuang **Nrianhloumei Dic,** **ABRAHAM, ISAAC,** khatni **JACOB dic** nzuanv *handat* the**.**

**5 Sermons**

Mi thouduak daihmei khang chamraengmei khou, Zayloumei **MOUSI** khang huthang tabui nai cho twmei *latpau* thay khang khatnih Chamraeng chuymei akhat swna kalingmei lam thay nii khwan e. Kadic kiu tabui kumh? Meicnunc tho? Duithuak nunc? Chyng nunc? Ngouh? Lau bamv? Taektu naidai?

**MEDITERRANEAN DUIPUI**

**"Daihmei Duipui"**

 ***KADIC* GALILEE ZEIC.**

***CANAAN***

**JERUSALEM**

**THEIHMEI DUI.**

**NTOU DUIPUI**

**EGYPT**

**KADESH- BARNEA**

**SINAI CHYNG**

HAENGHMEI DUIOUI

**KADESH BARNEA** khou zaengsw bam khou **MOUSI** rui kaikhwang **12** khou rui mei khat-khat ndiu pat khang saa the. Kaniw tateic Canaan thangc tat lana “guanrum khang” thouclou the. Kaniw rui dihpy biak aseicdou Lebanon nganv ngangh the, mitangv tei **KADESH BARNEA** khou **MOUSI** khou lat guang pouh the. Kaniw lat tei khat khat khou rui baic sihna pou guang the.

***Kaduan Bamv***

**Tatpatmei**

**Sinai G - M - T**

**Kadesh Barnea 40**

*MOUSI*

**MEDITERRANEAN DUIPUI**

**"Daihmei Duipui"**

 ***KADIC* GALILEE ZEIC.**

***CANAAN***

**JERUSALEM**

**THEIHMEI DUI.**

**NTOU DUIPUI**

**EGYPT**

**KADESH- BARNEA**

**SINAI CHYNG**

HAENGHMEI DUIOUI

 ***Meicgeihmei latpau:*** Guanrummei ruh tei rui **Kadic** tei “guaihnoudui lev nkhuaihdui” rui padik ge twna pouhlou the. Tiki khou tei laenghtuangh rui padik ge, kaniw hu khou Isaraelmei nunc thu nkav-nkitna kumh tuang dithe. Ravguangc rui katylou kumc **Kadic** tei laana— gutlungcna milam raac bam puni twmei mi **guanrummei 10 tei rui lwm mak khe**.

Kumetiki, gannei thu (kazanc **JOSHUA** khatnih **CALEB**) ***meic raumei latpau*** swna pouh the:Sabammei tei kaling changh the. Tikithu, Ravguangc rui nkhavlou e thei, **Kadic** tei laangam puni twna kanei rui kauc ndauh the!

Tiki meicnunc tei Ravguangc tuang gaekloumei khatnih tiilounimei tei lwmdai? Lwm makge. Guanrummei **geimei latpau** tei kaniw laa the. Kaniw tei ping lakhou rui Ravguangc tuang chamraeng khatnih latryan piumak khang sw the. Mundawmei swna, **MOUSI** rui Canaan gutlaa diu khang latdanvlou mak khe.

Latpiumakmei zaeng rui, Ravguangc rui nin-nu bammei, tingkwm 20 ruc kukanmei Isaraelmei nunc tei theic ngam kanmak saanv e tazikramv khou tingkwm **40** ruantatbam khang thouclou the. **JOSHUA, Caleb** khatnih **MOUSI** kaniw khatni kakai kaikhuncmei nunc thu kazauh kanmak khwan e.

Ningtow khang nthukmei lam: Isaraelmei nunc ta Ravguangc rui tingkwm **40** tazikramv khou ruantat khang latdanvlou the *kalamthu katuang gaekloumei khatnih tilounimei khou lwmlou makmei lyanna latliam the*.

Tingkwm **40** tazikramv chaenglwanluaiguang khou, Isaraelmei rui Canaan dic tei gutlaamei ganv tangc the khatnih kaniw rui laazimei kapu-kapouc ramv gutlaa khang Ravguangc rui Mousi khou katylou the.

***Mousi: Tazikramv khou rui Nebo Chyng***

Kamei theihmakmei hukhou **Mousi** rui Nebo Chyng Daeng Jericho tuang neihpat biak khou **Pary 5** raac kaluan keylou duc e. Isaraelmei khang **Riakdanv** khatnih kaniw rui laaziimei dam lam dinc kaluaihlou the. Kinthanh tateic kaniw Ravguangc thow cho, kaniw thow cho, kaniw tuang kamanv kungc kanmei pupouh khou rui guangmei dic lam, nrianhloumei dic khou tei gutlungc pukhou tabui taancna lungc ni twmei lam katylou the. Mi **PARY 5** hei rui **Riakdanv kaluaihmei buk** kasiamh the (kabah: kaneimei

**Tatpatmei**

**Sinai G - M - T**

**Kadesh Barnea 40**

 **Pary 5**

*MOUSI*

Riakdanv).

***Kaduan Bamv***

*KL*

*Riak. 30: 1-10*

***RYKHUKH***

***RUH:***

Damhmei Abraham Josep Mousi

**JOSHUA**

Kaguakcmei Guanghdic Nymloumei Karimmei Jisu

*JOSHUA*

**MEDITERRANEAN SEA**

**"Daihmei Duipui"**

**HARA**

***KADIC* GALILEE ZEIC.**

***CANAAN***

**JERUSALEM**

**THEIHMEI DUIPUI**

**NTOU DUIPUI**

**KADESH-**

**BARNEA**

**EGYPT**

**SINAI CHYNG**

**HAENGHMEI DUIPUI**

***Joshua: Kadic Laamei***

*JOSHUA*

**Jericho/Ai**

Dinc luai key pukhou, **MOUSI** rui **KADIC (PALESTINMEI) LATDYNG** twmei tipat the, Isaraelmei khang Ravguangc tuang giugamakmei latryan kiu thu **Kadic** hei tingsaengzaeng khang kaniu tuang swpuni tumei the. Kumna mituang latryan hei rui Ravguangc lev Abraham kak khou naimei **ABRAHAM LATDYNG** tuang “Kadic” dam tihei titanclou puni. **MOUSI** tuangtaanc nimei dam luailou the. **MOUSI** thuap tuang kabangc khou **“KL”** latzy tei thaylou o.

**Meickang Padeih tuang nkhamhmei thuap** khou tatgut the**. Kazanc rui**...

*Joshua 1-24*

**Baibal Khukh**

**#5**

**Joshua**

(Meickang Padeih khou Padeihmei khatnih Nkhamhmei)

*JOSHUA*

**MOUSI** phaan lynmei teiIsaraelmei ricmei daihmei **JOSHUA** the. **JOSHUA** tei **MOUSI** khou tingkwm **40** huthangcCanaan Kandic guanrum tatmei **12** pangc khou ruigaanvnei rui meic raumei (tiki lwmnuhmei) latpau tikanmei kak khou akhat re.

**JOSHUA** rui Isarael naacnunc gwai rih sw khang khuam-khui the, kalamthu kaniw tei tingkwm phay azuh huthangc **ABRAHAM** khou giugamakna swlou kanmei latryan **ABRAHAM LATDYNG** thei layna tiloumei Dic tei laagut khang tatgut the**. JOSHUA** rui Isaraelmei nunc ta Jordan Duiriang nduangh kaan pat the, aseicdou naimei reynungc Jericho kaidai daeng khou e. Kaluaih datna, Ravguangc rui **Tatpatmei** ganv khou **MOUSI** khang taanclou kan kumc Jordan dui tei zayntamlouna, kaniw phuina kaanpat the.

Isaraelmei Canaan kandic, aseicdou Isarael khou gut the, Kaniw pupouc **ABRAHAM** khou tiloumei Ravguang latryan tiguang tanghmei swna ramvlaana gut lungh khang e**.**

Reymei khou nthukmei kaidai kanei **JERICHO** lev **AI** the. Tiki, Ravguangc rui katylou kumc Canaanmei nunc ta swluai pri kanmakge.

Ravguangc lat piu nthuih makmei hei nkhamh khou suai daihmei swguang puni the.

**Jericho/Ai**

**Kadic Nzanhmei**

***Kaduan Bamv***

*JOSHUA*

**KADIC NZANHMEI**

**NAPHTALI**

**ASHER** *Galilee Zeiclat*

**ZEBULON**

*Tabor chyng*

*Carmel Luangbut* **ISSACHAR**

**MANASSEH**

 *Gilboa Chyng*

**MANASSEH**

**GAD**

**EPHRAIM**

**BENJAMIN**

**DAN**

**REUBEN**

***Jerusalem***

*Theihmei Duipui*

**JUDAH**

**SIMEON**

*Latkaeng kahouhmei ta ningtow o:*

DAMHMEI MEICKANG 4

***DIHZAAT 3*** KARIMMEI JISU

***Dihzaat 3*** *tei:* **Kaguakcmei Guanghdic Nymloumei**

*\*Latzan. 17:6*

**JOSHUA** tuang ricmeinunc tei tingkwm chanei ric adougutna rih ngam chu-chumei rui ntauthu kadic tei gutlaa the. **Kadih tei** Isaraelmei kaikhwang nunc kak khou, khaicloumei thei layna **nzanh the.** Kaikhwang puinac swna bamkeyna, kathav gaymei **ABRAHAM** khang tiloumei **DIC** khou tei lungc chada the.



###### \* \* \* \* \*

Ntauthu aniu **Meickang Padeih** langv luailou the.

Kaniu ganv khatnih thouduak nunc tuang ravramei ganvdak ningtowlou o. Tingkwm tei ningtow chiwna de, tingkwm **500 dou kaana naiguang e**:

* + - **ABRAHAM** lev **JOSEPH:**  **2000 B.C**. geikhou
		- **MOSES** lev **JOSHUA:**  **1500 B.C**. geikhou

Ntauthu **Baibal Khukh hei MEICKANG 4** khourui **DIHZAAT 3** khou kalaic dikhoKaniw ta mikhou rui ningtow o **“K-G-N”:**

###### KAGUAKCMEI GUANGHDIC NYMLOUMEI

Ntau lyanvlou dat nimei: **Kadic laathe**...**Kadic nzanh the...meicnunc gut lungc the**. Nkhamh khou thu, **Nrianhloumei Dic** khou gut lungc the. Rihpy **JOSHUA** theihmei tangv, Isaraelmei katuang ruanvry khou nthukmei thaek khat khou kuthe.

*Reymei,* Kaniwtasingh-singna zaylounimei maek khe. Kaikhwang gwai tei kaniw rui ning-ningmei taancna lung the.\*

*Kaneimei*, charuangc khatnih ravchap khou kaguakcmei azuh naiguang the.

Kalam: **JOSHUA** rui zayloumei bangc khou, Ravguangc rui latdanvloumei tei piumakna, Isaraelmei rui Canaanmei zaat khatni kaniw riak, ramaengc kalummei migwai tei sw nthan pri loumak khwan e. Kaganv-ganv khou Canaanmei rui Isaraelmei ramv nunc

***Kaduan Bamv***

***RYKHUKH RUH:***

Damhmei Abraham Josep Mousi Joshua

***KAGUAKCMEI***

Guanghdic Nymloumei Karimmei Jisu

*KAGUAKCMEI*

*KAGUANCMEI*

**LATZANPOUCNUNC**

***Daicliangmei khatnih nkhamhmei Latzanpouc nunc:***

***SAMUEL***

gut laabam khwan e. Meic geihmei rui Ravguangc khou rui duc tatna, Ravta thaymakmei kaigeimei nunc thei layna ramaengc kalum the.

Mihei rui **dihzaat kathumh tuang reymei tei tithay e**.

*Latzanpoucnunc, Ruth*

**Baibal Khukh**

**#6**

**Kaguakcmei**

(Dihzaat Kathumh khou Reymei)

Isarael khou dihzaat kathumh lung khou reymei swna **Kadic** khou naiguangmei tei **KAGUAKCMEI** twlou the. **MOUSI** lev **JOSHUA** ganv kumh makna mizuk khou tei dihsinmei mak khe.

Kaganv ganv khou, Ravguangc rui meicnunc ta chaeng zay ntwnlouna Riakdanv thei layna nzihna lungcbam diu khang **Latzanpouc** azuh zaythaulou bam-bam khwan e.

**LATZANPOUCNUNC** ganv tei*ravchap khou tangkhyn bammei* ganv khwan e. Lwnlung tei sii bammei khou rui siranv khit-khit key khwan e. Tiki siiliangmei ganv gwai khou Ravguangc rui kamei nunc khang **Latzanpouc** kathanc tilou bam khwan e. **KAGUAKCMEI** zuk khou, Isaraelmei khang **LATZANPOUC 13** nailoukhwan e. Kaniw zanc asaekc nang thay puni de, **Samson, Gideon,** khatnih latzanpeic **Deborah**, miniu hei asaekc the.

LATZANPOUCNUNC

Nkhamhliangmei **LATZANPOUC** tei **Samuel** re**. MOUSI** ta paah makna**, Samuel** hei Isaraelmei tuang saengc kanmei muhzwng lat-hy khatnih hyloumakmei lwan kagwai khou reyliangmei e. Kapanty rui **Muhzwng ganv** kahouh kanmei dinc e. Kaniw taanv tei duinamei ganv lungc khou nai e, tingkwm ching hianh makge, lwmloumei, Baibal paahmei azuh rui kumde twna laanhna chak e.

Zaat rianramei ganv khou, meicnunc rui **Samuel** khoukandih kaigeimei nunc kumc Isaraelmeini guangh tinailou khang ney the. **Samuel** khou Ravguangc rui *Kamei* hei kaniw tuang khatnamei guangc e, baihmei kage maekge twna saguang the. Tiki meicnunc tei pianmak khe. Ravguagnc rui **Samuel** khou, kaniw khang guangh tilou titho kumpukhou *tingkauh* ngamv ta hamhna *kandih* ngamv ta

adih kungcna mundawni tumei thay kandiu twna saa the.

Tingkwm **350** **KAGUAKCMEI** tangv, Isarael ta kaneimei diczaat, **KAGUAKCMEI** khou rui baic sihmei lwnlung khou kalaicgutmei tei **Samuel** rui kabiswmei dam laa kan e. Mikiu...

***Rwanry:***

*1 & 2 Samuel*

*1 & 2 Guang.*

*1 & 2 Kinchakh* ***Lat-hy nunc:*** *Kalumlu, Latkwdyn, Solomon Lu*

***KAGANV DAK:***

*1000 B.C. gei*

**Baibal Khukh**

**#7**

**Guanghdic**

***Muhzwngnunc:*** *Jeremia, Isaia, Jona, Amos, Hosea, Joel, Mica,Nahum,*

*Habakuk, Zephania*

(Dihzaat Kathumh khou Kaneimei)

**Judges 350**

**S - D - S**

***Kaduan Bamv***

*K A G U A K C M E I*

***RYKHUKH*** ***RUH:***

Damhmei Abraham Josep Mousi Joshua Kaguakcmei

***GUANGHDIC***

Nymloumei Karimmei JISU

*GUANGHDIC*

**MEDITERRANEAN**

**DUIPUI**

**"Daihmei Duipui"**

***ISRAEL GUANGCDIC***

**GALILEE ZEILAT**

**JERUSALEM**

**THEIHMEI DUI.**

**NTOU DUIPUI**

**EGYPT**

**KADESH- BARNEA**

**SINAI CHYNG**

**HAENGHMEI DUIPUI**

***Guangh Solomon lev David tuang ISRAEL***

Tingkwm tei **1000 B.C.** khou the. **GUANGHDIC** ganv tei **Samuel** rui **SAUL** ta thauh teyloumei khou rui kahouh the. Isaraelmei tuang *kariumei* Guangdic tuang reymei guangc kathumh: **SAUL, DAVID** khatnih **SOLOMON.** Isaraelmei Guangcreymei kathumh zanc tei heikumcna ningtow nuh e:

###### SAUL

* + 1. : **• DAVID**

###### SOLOMON

Guangh swmei tangv, **SAUL** kamachingc sii the. Nzaengna, Ravguangc rui **SAUL** ta katuang guangtanghmakmei kheiliak khatnih kandih zaylou chuymakmei zaeng laganc kan the. Mitangv, muhzwng gandaih, **Samuel** ta ***kariumei*** Isaraelmei guangc khang thauh teylou khang kawdat khwan the. **Samuel** kadic kapwm phu ruan tatmei tangv Bethlehem daeng khou **Jesse** kawmeipukaikhunc ta ariu the. Kanac mpouh lauziu gaenghmei chabuan, **DAVID** ta Isaraelmei guangc swkhang thauh teylou the.

Kaganv guang pukhou, **SAUL** phaan **Guangh David**, “Ravguangc lung laymazaymeipu” rui Isarelmei guangcbamv lyn the. Kumna **DAVID** khang Ravguangc rui **DAVID LATDYNG** tilou the. Isaraelmei guangcbamv khou dungh khang kanac mpouh gaat nituang hamh e twmei hei Katuang giugamakmei latryan e. Mituang Ravguangc lev kamei nunc kak khou naimei tingsaeng latdyng khou guangnimei Messiah lwn lyanlou the.

**DAVID LATDYNG** rui **ABRAHAM LATDYNG** tuang ***Kathw langc tateic tidaicpatlou e****.* Latzy **“DL”** tei thaylou o, mihei **GUANGHDIC** thuap khou e.

**DAVID** ganv tei, *kariumei* Isarael GUANGHDIC zuk tei Kachaekc Zuk kiu changh khwan e. **DAVID** rui Isarael kandic kaidai tei **Jerusalem** khou swlou the. Nkhamh khou **ABRAHAM** Racguangc tuang Ravkai daihmei tei reyliangna Moriah Chyng, kaidai tuang kazanc naimei Ravkai luangcbut khou swlou the, mitei **ABRAHAM** rui **ISAAC** ta katloumei bamv e, ntau thu Islam tatmeinunc tuang ntauh kai sw the.

**Jerusalem** tuang thayna bammei Neihkey Raengc tei mi ravkai ganv tuang nailou duhmei e. *(Maengh 1 lev 2 khou rui thauna.)*

**DAVID** phaan kanac nunc pangc khou rui, **SOLOMON**, **Bathsheba** naac mpouh rui lyn the.

**SOLOMON** bangc khou, *kariumei* Israel tei ngam naimei dic, lanv naimei bamv khatnih kandihmei rui thayloumei bamv sw the. **Guangh SOLOMON** tei kandih kapwm khou katuang ningting khatnih kamanv kunghmei kaidai kasiamh thaumei khang kazanc tat khwan e. Thow rui syan ticho? Kadicmei nunc tuang kauhmei dihkhav khatnih namphu taanv titanhmei khou rui guang e.

**S - D - S**

**••• BAKMEI •••**

**Dihpy Isarael 10**

**Dihba Juda**

**2**

***GUANGHDIC***

Ningtinghak khwan sinih, **SOLOMON** teikakandic lanv sinsw prilou khwan e. Kandih baihmei lev giang swmei rui paengmei now peyna laana Jerusalem khou tilunghmei rui ramaengc kalummei nih phungcgutlou the. Isarael Racguangc khang reymei Ravkai swthauloumei tangv sinih **SOLOMON** tei kaidai kabamv baih khou ravmaengc kalum bammei ariu the.

*ROYALTY*

**SPLIT**

**Guangh SOLOMON** theihmei tangv **Jerusalem** khou tei kaphaan lyn nimei makna kaganv kasaekc lungclou the. Miganv khou tei **michamc ridai** patlouna **kadic BAK THE.**

###### Kumna, kariumei guangcdic tei kanei swna *bakpatmei* tangv guanghdic nei tei paap geicna taancna Ravguangc khou rui ductat the.

**Zaat ruh kariuna DIHPY Guangcdic** **ISARAEL** twna sw the. **Liamhloumei zaat kanei tei rui** (**BEN- JAMIN** lev **JUDAH**) kariuna ***DIHBA* JUDA guangcdic** sw the. ***Dihpy Guangcdic tei daicranvmei zaeng rui*** **ISRAEL** twmei zancphuak tei laa the.

**GUANGHDIC** ganv tei tatkey bam e, tiki kadic thu guanghdic

***Kaduan Bamv***



***2 Samuel 7: 4-16***

***1 Kin. 17: 3-15***

**S-D-S:**

* **SAUL**
* **DAVID**
* **SOLOMON**

kanei kak khou nzanh the. Reydouc giang nunc khatnih zaatc kak khou naimei riang khou rui chanymei paap swna, ravmaengc kalwmna, Ravta thaymakmei tei guanghdic kanei-neimei khou zinlikpat khwan the, kadai swna **Dihpy ISRAEL** khou e.

*GUANGHDIC*

**S - D - S**

**••• BAKMEI •••**

**Dihpy Dihba**

**Israel Juda**

**10 2**

**MUHZWNGNUNC**

**20-J**

**20-R**

**S - D - S**

**••• BAKMEI •••**

**Dihpy Dihba**

**Israel Juda**

**10 2**

**MUHZWNGNUNC**

**20-J**

**20-R**

**200**

**350**

**Assyria**

**Babylon**

***Kaduan Bamv***

*GUANGHDIC*

*GUANGHDIC*

**HARAN**

**MEDITERRANEAN**

**DUIPUI**

**"Daihmei Duipui"**

 **GALILEE ZEIC.**

**BABYLON**

**JERUSALEM**

**Theihmei Dui.**

**UR**

**NTOU KADESH-**

**PERSIAMEI DICKAK DUI**

**DUI**

**BARNEA**

**EGYPT**

**SINAI CHYNG**

**HAENGHMEI DUIPUI**

***Israel lev Juda: Zinphakmei***

***lev Nymloumei***

*Jeremia 31:31-33*

**Tingkwm** **350 dou** kadic bak bam khou tei,Latdyng Guangc tuang **MUHZWNG** daihmei nunc rui **DIHPY DIHBA** guangcdickheiliak ruc khou latzan kaucpat bam khwan e. Lat-hy azuh khou, kathiak-thiak swna, meicnunc ta Damcloumeipu tuang nzihmei chaeng **MOUSI** khou **Riakdanv** swna tiloumei khou hancguang dat khang kaluaih dat-datna kaniw rui kaw khwan e. Mina hamhna, Messia guang punithe twna ngamv naina hylou, saalou khwan e.

**SPLIT**

Guangh **20** rui guanghdic nei khou tei guanghtu rian key the, **JEROBOAM** rui **DIHPY** khou khatnih **REHOBOAM** rui **DIHBA**  the**.** Ningtow nuhmei thiak: **Dihpy bangc khou Dihba; J tangv R.**

*GUANGHDIC*

**DIHPY GUANGCDIC ISARAEL**  kanei kak khou tei siiranv, latliam ranv, ravmaengc kalum ranv khwan e. **DIHPY GUANGCDIC TEI tingkwm** **200** dou nailou e. Dihpy liang thang rui, Ravguangc latzan swna kathak siimei **ASSYRIAMEI** swna guanghdic tateic phiak ganclou khang ndiu guang the. Meicnunc tei zinphak tat the. Assyriamei rui khatnih kaganv khou tei baibaihmei chapriaknunc rui timhtat the. Mitei **Daihmei Zinphaktatmei**— **Diaspora**, Jihudimei **Lungctamtatmei** tu the.

**SPLIT**

***Kwm 722 B.C.*** khou***,*** aniu rui kathaigutmei khou tingkwm kanei nah hei ningtow e thei gaeng puni. **DIHPY GUANGCDIC** laakanmei tei akhat the. **DIHPY GUANGCDIC** tei akhatna sw e twmei chudat mak khe. Guangnimei tingkwm phay-phay mbu tangv thu kandih kapwm khou zinphaktat the.

**JUDA TUANG DIHBA GUANGCDIC** thu, latzan baicna latow khwan e. **JUDA** tei tingkwm **150** nailou the. Mitangv **JUDA** ta **Guangh Nebuchadnezzar bangc khou BABYLONMEI** rui laakan the.

****Kadic kapwm rianvramei khou keylou bam khou, Ravguangc rui **Jeremia** khou kachuc guang the. **LATDYNG THANH** swna Ravguangc rui *kameinunc khang* *khatnih kandihmei gwai khang kathancmei giugamakmei chamraeng* thanh kahouh the twna

*LT*

***Kaduan Bamv***

##  POWERPOINT DIP 35 HAPGUTMEI SOLOMON RAVKAI, “REYMEI RAVKAI” NCHINLOUMEI

***Kaduan Bamv***

## POWERPOINT LIP 36 HAPGUTMEI

## RAVKAI LUANGCBUT TUANG “NEIHKEY RAENGC” NCHINLOUMEI

kauc ndauhlou the*.* Heikumcna, kandihmei gwaita paapc bangc swbammei khou rui thuaklouna, damcloumei kalwnlungh kumcna, Pu lev maansei kak khou paapc maekmei riang khou hancguang dat khang **Messia** ndiu guang puni twmei **JUDA** rui thay the.

***Mihei ABRAHAM LATDYNG tuang SUAIHIAM langv tidaicpatmei e.*** Thaylou o **"LT"** latzy maengc tei **GUANGHDIC** thuap lev kariang nai e.

Jerusalem lev **SOLOMON** tuang daihmei Ravkai tei **586 B.C.** khou swkamut kamailou kan e, mihei kaneimei nthukmei tingkwm e. **DIHBA GUANGCDIC JUDA** tei kazanc tatmei **Babylon khou NYMLOUMEI** khang tei nymzay tat the. **Lungcductatmei** twnanih thay e**.**

***Kaduan bamv***

*Kabiswmei ganv kanei:*

**Dihpy: 722 B.C.**

**Dihba: 586 B.C.**

*KAGANV LUAIMEI!*

**KATAMVMEI**

Minganv khou **Baibal Khukh** tuang **Katumhmei Rwanry** duan hei zauc katamv datkhang kaganv laadat kho. Lat-hiak, latkaeng duimei nunc tei ningtow khang karamc dat kho.

**KADUAN KATHAI KATAMVMEI GANV**

 Mihei mbaanv ta reyliangmei mikphaengv e, Ravguangc lev kandih khatnih maansei kak khou paapc maekmei riang, **“reymei puatnunc”** zanc.

**Baibal Khukh**

**#1**

**Damhmei**

Mitangv tei **RYKHUKH PADEIH MEICDAIHMEI PADEIH ZANC SWNA LOUMEI**, **ABRAHAM** khou rui kahouh the.

**KAWLOUKANMEI G - M – T I - I**

**J - E 12**

*ABRAHAM*

Ravguangc rui **ABRAHAM** takawlouna **KADIC, KATHW** khatni **SUAIHIAM** nrianhloumei**,** giugamakmei **ABRAHAM LATDYNG. ABRAHAM** naac mpouh kanei

**Baibal Khukh**

**#2**

**Abraham**

**ISHMAEL** lev **ISAAC ( I lev I). ISAAC** naac mpouc kanei, **JACOB** lev **ESAU (J lev E).** Kachananunc rui zauczihna kata Egyptmei khou bangh khang zuanclou kanmei **JOSEPH** kazauhna, **JACOB naac mpouh** **12 e**.

***Baibal Khukh***

*minganv khou:*

**1mei ntu-nggaanv**

**1mei Paap 1mei Gaychamv 1mei Kaikhunc 1mei Meidow**

**Duidai/Muangcsingc Ramphaankai**

*DAMHMEI*

***Kaduan Bamv***

**Slavery 430**

*JOSEP*

**Tatpatmei**

**Sinai G - M - T**

**Kadesh Barnea**

 **4 0**

**PARY 5**

*MOUSI*

**JOSEPH** Egyptmei Guangc khyn swthe. **JACOB**  khatnih kaikhunhmei nunc Egypt khou guanglungcna Ibrimei **"kaikhunc"** tei Isaraelmei **"zaat"** swna kingcpat the. **JOSEPH** theic the. Isaraelmeita **NYMLOUMEI** bangc tisw the, tingkwm 400 dou Egypt khou lungc the.

**Nymloumei**

**MOUSI** teiIsaraelmei khang daihmei **Thuakloumeipu** sw kan e. Isaraelmei ta khuam-khuina Egypt khou rui daihmei **TATPATMEI** khou tei, **Ntou Duipui** kaanpatna **SINAI** **CHYNG** khou zaypatlou the. Khoutei **MOUSI** rui **Riakdanv** kalangv kathumh swna laatow kan e, **Riakdanv Ruh** tei kazauhna e**.** Meicnunc ta **KADESH BARNEA** khou nduanghlouna guanrummei **12** ta **KADIC** gutlungc changh mak khou guanrum tat khang ndiulou the. Pingmei rui Isaraelmei Ravguangc ta lwmmak khe. Kaniw ta **tingkwm** **40** tazikramv khou tiruantat the. Kapanty luaiguang khou, **MOUSI** rui Isaraelmei kin thanh khang **pary** **5** tilou duc e, **Riakdanv kaluaihmei buk**, **giugamakmei KADIC LATDYNG** kazauh the. **MOUSI** theic the.

*KL*

**Baibal Khukh**

**#3**

**Josep**

**Baibal Khukh**

**#4**

**Mousi**

Rihpy **JOSHUA** Isarael ta zayloudat kan e, Jordan dui nduangh kaanpatna, tingkwm **7** rih adougutna **Kadic** tei laa the. Mitangv **Kadic** tei kaikhwangmei nunc khou nzanhlouna **ABRAHAM** **Dic** khoutei gutlungc tow the.

**Kadic Nzanhmei**

**Jericho/Ai Land Divided**

*JOSHUA*

**Baibal Khukh**

**#5**

**Joshua**

Tingkwm **350**  zaylou nsihsingvmei maekna **Kadic** khoukaniw lungc the.Kaikhwang guai tei kaning-nyng swna lunghmei rui gaybammei khou rui sikey khit-khitmei lwnlung sw the. Kaganv-ganv khou LATZANPOUC zaythaulouna meicnunc ta nzihna lungh khang chamraenglou e. Nkhamhmei **LATZANPOUC** tei Isaraelmei muhzwng daihmei **Samuel** re.

**Latzanpoucnunc**

**Judges 350**

*KAGUAKCMEI*

**Baibal Khukh**

**#6**

**Kaguakcmei**

 **SAUL,** Isaraelmei reymei guangc sw khang Ravguangc rui **Samuel** ta thauh titeylou the, tiki kamei guangh swchuymakmei zaeng rui Ravguangc rui gancpat the. Mitangv **DAVID** rui guanghtu the, **SAMUEL** rui thauh teylou muay e. **DAVID** tuang "Kachaekc Zuk" guang kan e. Ravguangc rui **giugamakmei DAVID LATDYNG** **kakhou** tilou the.Kanac mpouh, **SOLOMON** rui kaphaan lyn the, tiki katuang laani-thaynii langvmei rui Isarael rianvra sihlou kan e. **SOLOMON** pantyluaiguang khoulaysuic nuhmei dihzayloumei maek khwan e. Michamc ric pat the, kumlana mitei Muhzwng Lat-hy ganv nih khwan e. **Kariumei Israel** dih kanei swna bakpat the, **DIHPY ISRAEL KHATNIH DIHBA JUDAH** guanghdic e, Kaneimeita Kandih baihmei rui laa kan e. Muhzwng **Jeremia** rui **giugamakmei LATDYNG THANH**, Messia kiu katumcna guang puni twna kauc ndauhlou kan e.

**Baibal Khukh**

**#7**

**Guanghdic**

**DIHZAAT KATHUMH KHOU** nkhamhmei khou gut the, **Baibal thuap** tachatmei, kazanc rui...

***KAGANV DAK:***

**Baibal Khukh**

**#8**

**Nymloumei**

***Kaduan Bamv***

**S - D - S**

**•••BAKMEI•••**

**Dihpy Dihba**

**Israel Juda**

**10 2**

**MUHZWNGNUNC 20-J 20-R**

**200 350**

**Assyria Babylon**

*GUANGHDIC*

***RYKHUKH RUH:***

**SPLIT**

Damhmei Abraham Josep

***Rwanry:*** *Ezra, Nehemia, Esther.*

*586 B.C. gei*

***Muhzwngnunc:*** *Obadia, Ezekiel, Daniel, Zecharia, Haggai, Malachi.*

Mousi

Joshua Kaguakcmei Guanghdic

**NYMLOUMEI**

Karimmei JISU

(Dihzaat Kathumh khou Nkhamhmei)

**MEDITERRANEAN DUIPUI**

**HARAN**

**DIHPY khatnih DIHBA Guangcdic** ta nymzaytatmei thiak baic-bai e. **DIHPY Guangcdic, ISRAEL** tei zinphaktatna baihmei diczaat thei lungc kan e. Tiki, **JUDA, DIHBA GUANGCDIC** thu Isaraelmei rwanry saenghmei khou kadam geicna laa kan e. **Juda** ta nymzaytatmei tei *kaganv kasaekc* khangna de.

**"Daihmei Duipui”**

 **GALILEE ZEICLAT**

**JERUSALEM**

**THEIHMEI DUIPUI**

**BABYLON**

**UR**

Tabuizaeng? Kalamthu Messia tei **JUDA** kaikhwang khou rui guang puni twna muhzwng rui kauc ndauhlou the.

**NTOU KADESH- DUIPUI**

**EGYPT BARNEA**

**SINAI CHYNG**

**HAENGHMEI DUIPUI**

***Judah ngalanhmei***

***Kaduan Bamv***

**Tingkwm 70**

**Kaluanv 3**

**Tingkwm100/50,000 Z - E - N**

***NYMLOUMEI***

***RYKHUKH RUH:***

Damhmei Abraham Josep Mousi Joshua

**Baibal Khukh**

**#9**

**Karimmei**

**Babylon** hei **JUDAMEITA tingkwm 70** nymloumei bamv the (aseic katuakc chuy bammei Neihpat Chung thangc Persiamei Dickakdui naimei ramvchung raph khou the). **Tingkwm** **70** tangvBabylonmei dihsinmei nunc rui DIHBA GUANGCDIC JUDA khou rui nymguangloumei gwai ta **Jerusalem** thangc ngalanc datna kaniw kaidai lev Ravkai kasiamh thaudat khang nuhlou the.

**Tingkwm tei 500 B.C**. geikhou e. Nymtat kanmei azuh tei **kaluanv kathumh** swna Babyloun khou rui **Kadic** khou **tingkwm 100** dou gutna ngalanc dat the. Isaraelmei sing **50,000** dou rui ngalanc kan e. Miganv khou tei rui thauna **JUDA** ta **Jihudimei** twna kawkan e.(kaikhwang zanc **JUDA** khou rui lapatna e).

Babylon khou rui Isarael ngalancdatmei kungc kanmei chaenglwan khou tei, zanh tatmei kathumh rui dihsinmei swguang kan e. Kaniu zanc tei heikumna ningtow kho:

* + **ZERUBBABEL**
		1. **: • EZRA**

###### NEHEMIA.

Nymtatkanmei Jihudimei gwaina ngalancdat kan makge. Meic geic sih Babylon khou languanhmei khou zawpawna , kakai kaisaemc naina lungbam duc the. Miniu tei rui ngalancdatmei nunc chaenglwan khou kagenaimei syandui nkhavlou geic kan e.

**Dihpy Guangcdic (ISARAEL) zinphakmei** lev **Dihba Guangcdic (JUDA) Kadic ngalancdatmei rui**, **Baibal Khukh** khou **NYMLOUMEI** zuk luailou the. **Ruh lungc khou chakiumei thuap** guangmei rui aniu **Latdyng Guangc** luaimei swthe.

Kaguakcmei Guanghdic Nymloumei

**KARIMMEI**

JISU

*Malachi lev Metthiu kak khou*

***KAGANV DAK:***

*500 B.C. gei khou rui Jisu puanhmei nganv*

Rwanry khou zaucgaymei zuk the, mirui kanak makna guang nimei lamnunc khang kabamv kapuihlou the. Mihei **Kaguangcmei khatnih Kathancmei Latdyng** kak khou **tingkwm 400** dou dakge, miganv khou tei Protestantmei Baibal

*KARIMMEI*

khou tabui thouduak puni Ravguangc rui ndauhloumei puni maekge.

**Latdyng kanei kak khou naimei zuk** hei **BAIBAL KARIMMEI ZUK** tw e, tiki kandih rwanry nih karim bam khwan e.

Miganv khou tei, **DAIHMEI ALEXANDER** khatnih katuang ngammei Macedoniamei ricmei rui kandih kabamv geicna laagut the. Ramv laagutloumei gwai khou **ALEXANDER** rui **Grik Lat lev kachapriak, Grikmei thiak-Hellenism** hei nchamlou duc khwan e. Kumthina **DAIHMEI** **ALEX** twna **Baibal Khukh khou** haplou the.

**ALEXANDER** tuangdam luaimei tangv, **ROMMEI GUANGHDICDAIH** teikatuang **LUNGH-LWAN** tumeithumichamc khatnih rihmei lwan, dihriak, alammei khatnih chaengdui lwanphungcnakandih rwanry khou gut the. Kakhey sii hak bam sinih, Rommei tuang kazanc tatkanmei **Pax Romana, Rommei rui timei nchuzaenghmei** hei rui nchunzaengmei *riang* nai khang kandih kabamv mpeyna ta swmloubam khwan e.

**DAIHMEI ALEXANDER** tuangchapriak khatnih **ROMMEI GUANGHDICDAIH** rui phungc guangloumei kalaic daihmei tei rui, **Baibal Khukh ruh khou nkhamhmei** khang kabamv nai the. Khou hei gankhat lam hymdaihmei pary kapwm khou ndauhlouna aniu khang daeklou bammeipu guangmei tateic aniu ariu punithe.

**Baibal Khukh** ruh khou nkhamhmei the. Kahu khou naimei lam gwai tei katwan kutanghmei hei mipu panty lev dwan khou e...

***LATDYNG THANH:***

*Metthiu, Mark, Luk, Jahon, Latdiutatmei, Tatdyn, Ndauhloumei*

***KAGANV DAK:***

***Katuang Kandih Panty khatnih Dwan–***  *4/5 B.C.tingsei khou rui 33 A.D. Chariak ganv*

**Baibal Khukh**

**#10**

**Jisu**

***“KARIMMEI” BAIBAL KHUKH THAYCHUY KHANG KATHAI NKHAVMEI 05, 06, 07 TEI PAAC O.***

**Grikmei Alex**

**Rommei Lunghlwn**

***Kaduan Bamv***

*KARIMMEI*

**Grikmei Alex**

*KARIMMEI*

***RYKHUKH RUH:***

Damhmei Abraham Josep Mousi Joshua Kaguakcmei Guanghdic Nymloumei Karimmei

**JISU**

*JISU*

Aniu “Mapung phaamei ganv” khou guang the. Pu rui Kanac mpouh kahakta mikandic khou meicgwai khang **Gaychamv** phungc guanglou khang chamloumei ganv tei e. Mi **Gaychamv** paan rui tingsaengzaeng panty, Damhmeipu lev maniatmei riang, poupeih ganv khou maanlou kanmei tei meicgway rui laatowdat nuh the. ***Ringhbamv lam maansei zaat gwai khou tithay khang e.***

**Latdyng Thanh** tei **JISU, Guloumeipu** puanhmei khou rui laancpat the, tingkwm 2000 huthangc giugamakmei **ABRAHAM LATDYNG** tei ntau daic mbu thau bammei how e.

**JISU** thuap hei kalangv kathumh patnuh e:

L i f e

**C r o s s C h u r c h**

**Panty**

**K r o s Phwamling Gaychamv**

**Latdiutatmei Tatdyn**

**Ndauhloumei**

***Kaduan Bamv***

*JISU*

*JISU*

* Katuang **PANTY,**
* Kakhang **KROS** kabac laatowna taancpat nimei lam,
* **PHWAMLING** naiguangmei.

Katuang **PANTY** tei heikumcna kalangv tipat nuh e

* **Alauc** swbam khou,
* Reymei **Jerusalem** dwan,
* **Galilee** biak kalung nganghmei
* **Galilee khou dwan Capernaum** khou bamna taanhmei,
* **Pereamei** dwan, kumna nkhamhmei khou,
* Kapanty nkhamhmei nitdak, kaneimei **Jerusalem** dwan. Nkhamhmei Maniat Taektu khou **LATDYNG THANH** kahouh the twna kauc ndauhlou khou tei **KROS** lam khatnih kamei rui Kros khou **"Luai the"** twna saamei kabaac tei nthuih the.

**KROS** makumc khukh khou, JISU tuang nkhamhmei dwan tuang thouduak gway aniu ariu the— kamei **theihmei**, Kata **mbeihloumei** khatnih kahymdaicna **ringcthaudatmei**.

Nkhamhmei khou, **PHWAMLING** khukh khou *ecclesia, kawpatloumei nunc,* James lev Peterrui Jerusalem khou khatnih, paeng kandic thangc Paul, Luk, Barnabas, khatnih baihmei azuh rui kahouloumei rui mbaanv tikalaihmei thouduak azuh guangnimei tuang khudamc tii e.

Mituang daickanmei thouduaknunc hei **Gaychamv** khou khatnih **Latdiutatmei** khou nai e. **Latdiutatmei** tangv khou phuamling khang hyguangmei **tatdyn** **mpeyna** naithe.Minunc tei rui ringhmei PHWAMLING thanh tei akumh tatkey bamcho khatnih aniw ganv khourui akumhcho twmei thay khang katylou e.

Nzianmei theologian John Walvoord rui kumcna hy e:

*“Isaraelmei nunc ruc khou ndauhloumei dandi paengc khou kameinunc kadic khou guang kariu pukhou kaniw hym nai puni, giugamakmei bumaengh suaihiam Guangh Messia bangc khou tingsaeng laa puni. Mi howduhmei hei Muhzwng gwai khou tilou e. Kachangc kalingna thuaklou kanmei hymdaihmei kandic khou kakhang charynmei suaihiam tiloudat puni.*

*Baibal rui* ***Ndauhloumei buk*** *khou hymdaicna luailoumei tei mituang lwnlung khou e. Tingkwm aching ganv khou tei, kalangv baicna naibammei rwanry gwai khatnih Ravguangc tuang* ***giugamakmei latdyng nunc*** *guang kariu nthuih puni.*

*Latrianhlou kanmei gwai guangtangc the. Reynungc Ravguangc lev kapammei* ***ABRAHAM*** *kak khou alamloumei tei guangtangc the.*

*AL*

*KL*

*DL*

*LT*

**KADIC, KATHW** khatnih **SUAIHIAM** latryan tiguang tanghmei rui **ABRAHAM LATDYNG** luailou the:

* **Israel** tei **KADIC** khou lungc zut kan the- **PALESTIMEI LATDYNG** nthuih the;
* **JISU KHRISTA**, **DAVID** tuang **KATHW** nzihmei hei rui Jerusalem khou **DAVID** guangc bamvpaeng khou tingsaeng guanghtumei ta how the—**DAVID LATDYNG** nthuihmei khatnih
* Guangnimei ganv khou Kaipouc rui mikandic khou guang lungc datna tipatnimei **SUAIHIAM** riw khou meic gwai lunghmei how the— **LATDYNG THANH** nthuihmei.

Nang makumc **JISU** thuap khou Khristian panty khang kage naimei gwai naithe, nang rui kathaimei gwai, paahmei gwai, makumhmei, hwaineymei panty, khatnih nangtuang lwmmei saengcthau daicthaumei khou ariu kanmei gwai the.

Mikhou Kathancmei Latdyng kidakhang maekmei Guloumeipu panty thouduak nunc khatnih **PHWAMLING** lingcthaumei lev tidaicpatmei taanv khou kabiswmei meinunc lam nai e.

**PHWAMLING** khukh khou ni, *aniu rana* ta hownuh e, kalamthu **PHWAMLING** phaykaemv heinang milat paacna bammei ganv khouni mbunadaicthau thuai mak he khatnih Ravguangc tuang raengv guangtangc chuy mak he. Poubauhmei rui aniuta taancpat bam diu khang kamei rui tingkauh kunimei ganv khou charai swna kadyloumei tei taancpatmei panty sw khang e.

Panty

**K r o s Phwamling Gaychamv**

 **Latdiutatmei**

 **Tatdyn Ndauhloumei**

*JISU*

JISU khukh khou rui laatow nthukmei thu zay nsukloumei khatnih kahu khou baihmei khukh guay suangc daicpat bammei hei e. *Nthanmei latrik hei Akhatna sw e*. Mituang akhatna swmei tihei thaymei rui charai khatnih bumaengh khou kahuthang khatnih guangnimei tihei nsuklou ngam e.

Khristian ramlum khou kanloumei ngamv hei kaganv kabamv tatkaana how e, zauzian hei lwmloumei gwai khang e twna Ravguangc tuang kunghmei lat khou nthanna latrianhlou e.

**\* \* \* \* \***

***Kaduan Bamv***

***Kaduan Bamv***

**KATAMVMEI**

*Baibal Khukh ruh ningtow khang:* **DAMHMEI ABRAHAM JOSEP MOUSI JOSHUA KAGUAKCMEI GUANGHDIC NYMLOUMEI KARIMMEI JISU**

***Kalangv Padeih:***

***Baibal Pary Khapmei Khou***

N

khamhmei swna nchamlou kanmei gwai tei zauc katamv meiganv laa kho, **latdwn ruh** tei khwan patna paac tho.

Khapmei lungc khou **KATUMHMEI RWANRY** hei tingpalik kumc kathai katamvna *Baibal Kapwm* khou tatliklou puni*.* Pary hei duinana nkhamhmei swna kathai bam khou, mikhou hykeylou makmei lam azuh, kahu khou ariu kanmei *nang rui nai nituang e twna thaymei gwai* tei makumhtowlou tho. Migwai tei ningtow bam khang naimei khatnih guangnimei ganv khou nang tuang Baibal ningting *lwan* duancthaumei khou *haplou* khang naibam puni. Baibal parydai tuang charai rykhukh nunc tei rui aniu panty khou maniat bam nimei **thouduaknunc**, **meicnunc**, khatnih charynmei **chamv** kak khou nsukloumei khatnih alam bammei riang nunc tiningtowlou puni.

**KATUMHMEI RWANRY!**

**DAMHMEI** khou rui thauna chakngam lakmei kandih tingkwm tangv, reymei kaikhunc khatnih maansei pantyta duidai khou rui guloumei...

**1mei Ntu-nggaan 1mei Paap**

**1mei Gaychamv 1mei Kaikhunc 1mei Meidow**

**Duidai/Muangsingc Ramphaankai**

*Damhmei*

**Baibal Khukh**

**#1**

**Damhmei**

**ABRAHAM** ta Ravguangc rui **Chaldimei Ur** khou rui kawpat the. Kakai kaikhuncmei **SARAH, Lot** khatnih **Terah** kazauhna tatpat the. Kaniw reynungc **Haran** khou lungcbam khou **ABRAHAM** pu gandaih **Terah** theic the.Kanakmakna **Canaan** khou guanglungc the. **ABRAHAM naac mpouh kanei** tei**: ISHMAEL lev ISAAC**...**I lev I**. **ISAAC naac mpouh kanei...J lev E...JACOB lev ESAU**. **JACOB** kanac mpouh **12 e,** nkhamh khou **ISARAELMEI KHWANG** **12** swguang kan e.

**KAWLOUKANMEI K- K – S I - I**

**J - E**

 **12**

*ABRAHAM*

**Baibal Khukh**

**#2**

**Abraham**

**ABRAHAM** khatnih kakikta khou rui Ravguangc tuang daihmei **KADIC, KATHW, SUAIHIAM** latryan giugamakmei **ABRAHAM LATDYNG** twna thayguangmei tei tiguang tangclou the**.**

Nah mpouh pangc khou **JOSEP** ta howti-howlakmei kachananunc rui bangh khang zuanclou the. Kamei Egypt khou keyna guanghkhyn swtow the. **JACOB kaikhunc**, **JOSEP** chana gwai, **naptaenghmei** rui **Egypt** khou keylungc the, kumna lungc kingcpat the.

**Slavery 430**

*JOSEP*

**Baibal Khukh**

**#3**

**Josep**

Kaganv thei layna, Kaniw Egyptmei **BANGC** swthe.Egypt khou tingkwm **430** lungclou the**.**

Kaganv thei layna, kaniw pangc khou rui **MOUSI** thauna, **TATPATMEI** khou tei Egypt khou rui Sinai dic chwm tazikramv khou nduangh pat the. **SINAI CHYNG** khou, **MOUSI** khang **RIAKDANV,** **Torah** tilou the... **kalangv 3 swna** ...**G-M-T**... **Gaymei Riak, Meicnunc Thouc** khatnih **Thouhmung. MOUSI** rui Isaraelmei nunc ta zaengthaekc bamv **KADESH BARNEA** khou nduangh tangclou the.

**Tatpatmei**

**Sinai G - M - T**

**Kadesh Barnea 4 0**

**Pary 5**

*MOUSI*

**Baibal Khukh**

**#4**

**Mousi**

....khou tei **guanrummei 12** ta neihpat biak thangc **Canaan Kandic** Ravguangc rui tiloumei dic teigutmak khou guanrum tat rey khang ndiulou the.

**Meicgeihmei latpau** rui, **Kadic tei** laangam nituang hamh e: meicnunc tei saengdai e, ngamv nai e; Isaraelmei thu nthyam e, nsuan hak e.

Tiki, **guanrummei gannei**, **Joshua lev Caleb**, tuang latpau rui Ravguangc lat piuna, kakhang lwmnuhmei sw bam e thei, rihngamna **Kadic** tei laagut *ngam* punide.

Meicnunc tei Ravguangc lat liam the, Kamei rui tilou nimei tei lwm mak khe. Lwmloumakmei Isaraelmei tei meigeihmei latpau thei nzwan the.

Lwm makmei tingkwm 20 mbu kumei gwaina theic ngam kanmak saanv Ravguangc rui tazik ramv khou ruan bam diu khang swlou the. **Tingkwm** **40** ruanmei tangv, **Kadic** gut changh mak khou, **MOUSI** ruikinthanh khou kaniw Ravguangc mikzaw khou thow cho, kaniw ta tabui lwmgay cho, giugamakmei latryan khou **KADIC LATDYNG** tei tabui cho twmei nchamlou the**. MOUSI** theic the, Isarael khang nrianhloumei dic khou kaamcgut tow kan mak khe.

*KL*

***Kaduan***

 ***Bamv***

**Nymloumei**

**MOUSI** phaan lynmei **Joshua** rui zaylouna kinthanh tei **KADIC** gut laa khang chamraeng the.Isaraelmei rui ramv kalangv khat laagutmei tangv kaikhwangmei gwai kak khou nzanhna gut lungc the. Kathancmei lwnlung swna lungc thau the.

**Jericho/Ai Kadic Nzanhmei**

**Judges 350**

**S - D - S**

**••• BAKMEI •••**

**Dihpy Dihba**

**Isarael Juda**

**10 2**

**MUHZWNGNUNC 20-J 20-R**

**200 350**

**Assyria Babylon**

**Tingkwm 70**

**Kaluanv 3**

**Tingkwm 100/50,000 Z - E - N**

***Kaduan Bamv***

*JOSHUA*

***KAGUAKCMEI***

*GUANGHDIC*

NYMLOUMEI

**Baibal Khukh**

**#5**

**Joshua**

**Baibal Khukh**

**#6**

**Kaguakcmei**

Mitangv **KAGUAKCMEI** khatnih **LATZANPOUCNUNC**, kandihmei Ravchap tatmakmei ganv guang the. **Tingkwm** **350** luaiguangmei lev, Ravguangc Isaraelmei guangc khang kapah punimei **SAMUEL** guangmei rui kaganv tei luailouthe.

*Kariumei* Israel tuang **GUANGHDIC. SAUL, DAVID khatnih SOLOMON tei Isaraelmei *kariumei* guangcdic tuang guangc kathumh the. SAUL** ta gancpat the, **DAVID** rui lyn the, kakhou Ravguangc rui katuang giugamakmei **DAVID LATDYNG** tilou the. **DAVID** phaan kanac mpouh **SOLOMON** rui lyn the. Mitangv **MICHAMC RICDAI...BAKMEI...kaikhwang 10** rui **DIHPY** guangcdic: **ISARAEL...kaikhwang 2** rui **DIHBA** guangcdic: **JUDAH. Guangh 20 mbu rui guanghtu kan e**, **DIHPY** khou **JEROBOAM**, **DIHBA** khou **REHOBOAM**. Miganv khou tei, Ravguangc rui **giugamakmei LATDYNG THANH** tilou e. **Tingkwm** **200 dou tangv**, **ASSYRIAMEI** rui **DIHPY GUANGCDIC ISARAEL** khou rih keymei tangv, zinphak tatna kaniwlam chudat mak kan e. Tingkwm **150** doutangv **BABYLONMEI** rui **Jerusalem** khou rih keyna **DIHBA GUANGCDIC JUDA** taswkasiclounaBabylon thangc **NYMZAY TAT THE.**

**SPLIT**

**Baibal Khukh**

**#7**

**Guanghdic**

Tingkwm **70** tangv, Jihudimei nunc ta **Kadic** ngalancdatna kaniw Ravkai lev Jerusalem kaidai swthau dat khang nuhlou the. **Tingkwm** **100** gutna, **Kaluanv** **3** gutna, Dihsinmei amuh 3 rui zaylouna

**Baibal Khukh**

**#8**

**Nymloumei**

**meic 50,000** rui **Nrianhloumei Kandic** ngalanc the. Kaniw tei: **Z -E-N: ZERUBBABEL, EZRA khatnih** **NEHEMIA e**. **Latdyng Guangc** luai the.

Mizuk tangv **tingkwm** **400** **Baibam KARIMMEI** guang the. **Daihmei** **ALEXANDER** ganv guang kan e, **GRIKMEI riak lev kalat** kabamv kathuic khou zinliklou the, mitangv **ROMMEI** khatnih katuang thyam thaymei tiki kunghmei **LUNGHLWAN** rui rih maekna tilungclou the.

**Rommei Lunghlwan**

**Grikmei Alex**

**Baibal Khukh**

**#9**

**Karimmei**

**Alex the Greek Roman Systems**

*KARIMMEI*

**JISU** lwn Metthiu tuang reymeilangv khou lyanlou e. Ntau aniu **Latdyng Thanh** khou the**.** Mikhou **JISU PANTY, KROS** — kamei theihmei, mbeihmei khatni ringcthaudatmei — kumlana **PHWAMLING** zintat kanmei rwanry aniu ariu puni. **Gaychamv,** **Latdiutatmei** khatnih **Tatdyn** nunc khou mihei aniu khang hylouna nai e.

*Panty*

***Kros Phwamling* Gaychamv**

**Latdiutatmei**

 **Tatdyn Ndauhloumei**

*JISU*

**Baibal Khukh**

**#10**

**Jisu**

**Ndauhloumei** khou, **Reynung Ravguang chamraeng, ABRAHAM LATDYNG** khou rui guangmei teiluailou the. Mikhou **JISU KHRISTA, David thw**, tingsaeng guangcbamv khou rui ringhbamv lev thuakloumei **suaihiam** kandihmei gwai khang tibammei lwn rav-rana lyanlou e.

***Kaduan***

 ***Bamv***

**DAMHMEI**

**ABRAHAM**

**JOSEP**

**MOUSI**

**JOSHUA KAGUAKCMEI**

**GUANGHDIC**

**NYMLOUMEI**

**KARIMMEI**

**J ISU**

***Kaduan Bamv***

***Duanc Kariuloumei...***

H

*Duanc kariumei:*

BAIBAL

KHUKH

*Makumh o...*

*Kahouhmei tei:*

#### D 7 K J

*Tidaicpatmei:* **DAMHMEI ABRAHAM**

**JOSEP**

**MOUSI JOSHUA KAGUAKCMEI GUANGHDIC NYMLOUMEI KARIMMEI JISU**

eikumcna Baibal tuang rou-raek tei thay biuc swna makumc rykhukh khou damc duanc thaulou the. Nang rui lunghlouna piulounimei tanah nkhwan bam the.

**Baibal Khukh** ruinang rui *ntau* thaymei khatnih Nthanmei Latrik lam ncham guangnimei, Poubauhmei khatnih Khristian lam khou kakiak gwai teiduanc alam nuh khang swlou puni.

Kahouhmei tei ningtow o:

## D ~~7~~ K J

...mirui latdwn nunc laanc howlou the...

**DAMHMEI ABRAHAM JOSEP MOUSI JOSHUA KAGUAKCMEI GUANGHDIC NYMLOUMEI KARIMMEI**

**JISU**

...Mirui ***makumc*** **Baibal Thuap ruh** zanc swlou the, mbai biak lyanlou bam e. Rykhukh gway tei **Baibal tuang kabiswmei kaganv dak** thei layna hu khit-khit guang e.

Kadip 48 lev kabuk thei khou kathuap gwai tei kaduaina nai e. Thaureymei khou rui Ndauhloumei nganv alamloumei charynmei, thuakloumei baibal parylwan how e. Latdyng guangc lev kathanc tuang thouduak nunc tei Ravguangc tuang daihmei Guloumei Chamraeng rui bang kariuna kasiamhlou e. Abraham khou rui kahouhna Isarael khou Messia, Poubauhmei Jisu Khrista guangmei rui luailou e. Poubauhmei rui saalou e:

*Nkhamh khou:*

**DAMHMEI ABRAHAM**

**JOSEP**

**MOUSI JOSHUA**

**KAGUAKCMEI**

**GUANGHDIC NYMLOUMEI**

**KARIMMEI**

JSIU

“Ai rui nangniu khou kaling siakna saamei kiu mihei e: thow puni alat hei chulana, ata ndiu guangmeipu khou lwmloupuimei tei ringcsuangmei laa the. Kamei latzan khou guangdat mak khe, kamei theihmei khou rui ringhmei khou kaanpat tang the.” (John 5:24)

Kumpukhou, nangpanty khou Baibal tuang chamv tei kaduan naina paac chuyna paacgut pukhou, nang panty khou Bumaengh Nthanmei rui diangcsiakna katylouna taanvswlou bammei ta nuhlou ngam puni.

Baibal hei “Maansei khang Ravguangc tuang nzianmei Chithi” e. Aniu kagwaita michamv hei thayminh khang nchamna kage nai pukhou mikhang rui dingthauna mundaw ngam khang katylou e (2 Timothi 2:15). Mihei taancpat khang rui, *lungning kalwan chana makumhmei* kage nai e*.*

**Baibal Khukh** hei nang khang *Baibal lwan makumhtow* gayranvmei bangbi swkandiu khang huaynei e. Khristian ramlum hei rwanry tuang lwmmei e kalamthu mikhoutei kalingna patkanmei khatnih Ravguangc lat kaduan naina tatgut bammei ruckhou dwanthaumei zaeng e.

Ngamv naimei Khristian Hypouc, Miles Stanford, rui hylou e: ***"...lwm changhmei hei Nthanmei Latrik tuang kalingmei lamnunc khou rui guang nina e... aniu tuang lwmmei hei kalingmei khou ngangvlou makge thei, kakhanhmei, laanhmei, ningloumei nade."***

Mi Nchamdwan Baansinbuk hei rui Baibal *Lwan* khatnih meic kathuic rui tingsaeng piunimei lam thaydianghmei khou nkhavlou diu khang huainey e.

***Kaduan Bamv***

*Aniu lwmmei khang rui mundaw khang chamdaanv nina de!*

*Lwm changhmei hei Nthanmei Latrik tuang kalingmei lam nunc khou rui guang nina e.*

**DAMHMEI ABRAHAM**

**JOSEP**

**MOUSI**

**JOSHUA KAGUAKCMEI**

**GUANGHDIC**

**NYMLOUMEI**

**KARIMMEI**

**J ISU**

***Nang “Baibal Khukh” khou kathuap ruh.***

***“KATUMHMEI RWANRY”***

“Baibal...Kabiswmei”® khou rui

 ***“BAIBAL KHUKH” BAMV DINHMEI***

*DAMHMEI*

**S - D - S**

**••• BAKMEI •••**

**Dihpy Dihba**

**Israel Juda**

**10 2**

**MUHZWNGNUNC 20-J 20-R**

**200 350**

**Assyria Babylon**

**(1000 B.C.)**

***GUANGHDIC***

*DL*

*LT*

**(Abraham humei**

**ganv gwai)**

*KAGUAKCMEI*

###### D ~~7~~K J D

**SPLIT**

***DIHZAAT 3***

**1mei Ntu-nggaan 1mei Paap**

BAIBAL KHUKH

**1mei Gaychamv 1mei Kaikhunc 1mei Meidow**

**Duidai/Muangsingc Ramphaankai**

**LATZANPOUCNUNC 350**

***4***

**Kawloukanmei K - K – S I - I**

**J - E 12**

**(2000 B.C.)**

*ABRAHAM*

*AL*

***MEICKANG***

NYMLOUMEI

**Slavery 430**

*JOSEP*

**Tingkwm 70**

**Kaluanv 3**

**Tingkwm 100/50,000 Z - E - N**

***NYMLOUMEI***

*MOUSI*

**Tatpatmei**

**Sinai G - M - T**

**(1500 B.C.)**

# K

**Grikmei Alex Rommei Lunghlwan**

**(500 B.C.)**

***KARIMMEI***

**Kadesh Barnea**

*Panty*

***Kr o s***

 ***Phwamling***

**Gaychamv Latdiutatmei**

**Tatdyn**

**Ndauhloumei**

*JISU*

**40**

 **Pary 5** *KL*

**J**

*JOSHUA*

**Jericho/Ai Kadic nzanhmei**

*©2003 John Fryman*

## Kariamvmei latbamv

Reymei: lwmloumei nunc khou...

K

hristianmei azuh ta, *Katumhmei Rwanry* hei rui Ravguagnc tuang kaganv naihmakmei Lat kabac nthanna tithayranv khang daicna nkhavlou e. Mihei nang nih laatow e thei, ***meic baihmei khou ncham kadailou dat pu o!*** Nang raana khang nthanna thayzutmei lev, Bumaengh Nthanmei rui nangta suaihiamlou, ngamv tilouna nangtuang Baibal paah khang kathanc swna lungh tithaulou puni, *kalamthu nang thay the!*  Baibal tuang thaytanghmakmei kiak gwai tei duanc kariuna migwai tei nsuklouna alam bammei riang khou howmei tei rui panty tikalaic ngam e tumei.

Nthanmei Latrik lwan hei gankhat khang dinc kadai pukhou, nang rui Bumaengh Nthanmei ta nangpanty khatnih gankhat panty khou diangcsiakna taanv titanclou e. Kumpukhou Baibal lwan kaduan naimei nganvmakmei chamv paan rui Kamei rui katyloumei tateic nanglung khou geicna laalou ngamna pumtan naithau puni.

Nang rui mi thaydwan thei nzwanna (nang rui pianmei thiak khou), latdwn nunc tei zauc katamv katupmei rui gay chuy puni. Bw pum kadai swna **Kalangv Padeih: “Baibal Pary Khapmei khou”** tihei paac kaluaih khang swlou o.

Kagan-ganv khou zauc katamvmei rui rwanvry tei nanglung khou nai tan-tan bam puni. Nang huainey pukhou, Baibal kathai pukhou, ravkai ku pukhou, dinc kadai pukhou, Baibal paac bam khou lev bumaengh lam khou makumh pukhou Bumaengh nthanmei rui ningting laatow mbumei baansin swkhang Kamei rui nkhavlou puni.

Mituang latdyn hei Nthanmei latrik kahak khou rui e. Latdyng Thanh khou Paul rui katuang nkhamhmei tatdyn 2 Timothi 2:15 khou katuang Lat hei nuhmei kamv thay o twna nthanna katylou e. Mihei charapna taancpat mei hei Baibal nthanna thaymei ruc khou nai e. Heizaeng rui **Baibal Khukh** hei nang khang *Baibal lwan makumhtow* gayranvmei khatnih kalam thay mbumei bangbi swdiu khang huaynei e.

Khristian ramlum hei rwanry tuang lwmmei e, rwanry khou kalingmei khatnih Ravguangc lat kaduan naina ndauloumei ruc khou duancthau e. Kaipat naimei Khristian hypouc, Miles Stanford rui kumna hylou e:

*“...lwm changhmei hei Nthanmei Latrik tuang kalingmei lamnunc khou rui guang nina e... aniu tuang lwmmei hei kalingmei khou ngangvlou makge thei, kakhanhmei, laanhmei, ningloumei nade.”*

Mibuk hei rui aniu lwmmei tuang charynmei kabiswmei lat-hy tumeithu Ravguangc Lat, khatnih mitei maanseina rui tingsaeng piubam nimei ta nthanna thay gutmei khou nkhavlou diu khang huainey e.

Kaneimei: panty tuang kunghmei lat thanv mundawlou khang khatnih nsihsngmei phuna bammei nunc khou, mi thaylou o...

Mbaanv khou, meic aching-ching rui Baibal tihei Lat-hy lwan khou nthuk daihmei akhat re twna paac e. Mihei kidakhang maekmei daicliangmei Lt-hy, maansei rianra khang zuk azuh keymei khou kage daihmei e.

Tiki, heikumhmei ningting lwan khou kathaimei rui nthanmei latrik tuang daicliangna tamhmei: Damhmeipu khou rui tingsaeng ntamnimei khou rui maansei bumaengc ta guloumei, tei kazauhmak bam nuh e.

**Tingsaengzaeng hei thaypri ngammakge.** Maansei lung ruinganvmakmei ganv ta makumh tangc ngammakge! Milat hei nganvna kabah maekmei sw e. Kalwnlungh hei mutkey makge twmei thay e. Kalwn nah guanhmei tuang de. Kumethei Lat thanv kiu thu: mik khipdak khou nang pumc hei ringc bammakge thei, nang tabui thangc bam puni cho – nangdu rui – tabui khou? Zeipumc theihmei hei kadingv khou pumh baihmei khou guanlihmei tuang e. Nang ntau howmei tei*, ntau dyng hei, aniu tingsaengzaeng mei swmeita the.*

**Kanga swmei lat thanv: Ravguangc lev nang tingsaeng bam *nchamc* punidai, hamhthei tingsaengzaeng kamei lev bam *ntam* puni cho?**

Baibal rui mihei nthanna mundawlou e! katuang nthukmei pary rui – zuk azuh khou taekmakna kalwn guanhmakna tatkeyna bammei khou–Ravguangc tuang giugamakna nzianloumei lev kapamv khou tingsaeng tiguangdat niimei tei how the!

Aniu rui kathaimei khou, Katuang Guloumei Chamraeng thanh tei Abraham khou rui kahouh the. Karam nzian tei kameinunc, Jihudimei khou amuc nuhmakmei thiak khou taanc lianvloumei how the. Zuk azuh gutmei Latdyng guangc pary khou, kameinunc khang tiloumei baic-taptaphmei kaipat tei kaniw rui kandihmei hukhou lungclyanvpat thaymakmeini how the. Kaniu suai sinih, Kamei thu lwmlou nuhmei e. Kaniw rui Katuang chamraeng ta nuhmak sinih, Katuang Latryanv khou dingna kaniw guangdat khang *giugamakna* chaeng tilou e!

Kamei nunc rui gancpatlou sinih, Kanac mpouh ta kaipat swna tilou khang aniu khang ni nrianhlou the. Aniu kakhou guangdat nuhmei chaeng tilou the! Mituang Ravguangc tuang daihmei Abraham khou tiloumei tingkwm 4,000 kaguangcmei “suaihiam” Latdyng tei rui meicgwaina khang ringhbamv chaeng laanclou the.

Taekmakmei ngalanvdatmei parydwn lev, Jahon Gaychamv khou puatcbamv tei zauc nthuk gut nuh the. *Amplified Bible* khou Jahon 3:16 kathai pukhou mihei Ravguangc rui meicgwainata kakhou ngalancdat khang kawmei khou kadwn sw e:

 ***“Ravguangc rui mbaanvta heidikamv kungcna nzianpui zaeng rui*** ***kanac***

mpouh akhatnamei [kameina di the] ta [sinih] tilou the, kumna thow kumhmei kakhou lwmloupuimei tei (houloumei, ngangvloumei) rui theih makna – swkasic makna, amaan makna – nganvmakmei panty (tingsaengzaeng) laa puni.”

Abraham khang zaicna tilou kumc, Latdiutatmei Jahon rui *aniu* panty khou nianv bam sinih, Ravguangc tuang *giugamakmei* latdyng latryan khou “kandih kaikhunc gwai khang suaihiam” tei aniu nih laatow the. Abraham kumc, aniu nih *lwm* nina e–nchiwna Poubauhmei Jisu Khrista panty, kadwan khatnih Gaychamv laaloumeita e.

Lungh- chwn nthanna, Jisu Khrista ta panty khou laalou pukhou, meicraana bam khou puni, ching-ching ding khou bamnih– midyng khou tei – taanv luailou the! Khristian kathanc lungc-chwn khou Bumaengh Nthanmei rui panty tikalaihmei taanv tei reih-reinana guang taanc kahouhlou the. Tingsaengzaeng khang kabumaengc tei Ravguangc khang tiswlou the, kadih kapwm khou taanvsw bammei baihmei ngamv rui kata laakanmak khou e: Satan ngamv khatnih kakhang diangsiakna hamhthei kathiak khat khou mundaw bammei nunc ta e.

Nang nsihsyngmei tingsaengzaeng riang phu bam e thei – mitei Aniu Kaipouc khou lwmloumei khouna nai e– ntau kakhou guang latho, Kamei narui kandih panty khatnih aniu ta agwn bammei guang nimei kandic kak khou pumh swna alamloumei pu kiu e twmei thayna lwm tho.

Ringhbamv laatow khang rui (1) nangpaap “karianv kutangh makmei” tei kalauh o, (2) Nang lung-chwn rui *Jisu Khrista theihmei, mbeihloumei, khatnih ringcthau datmei ta lwm the twmei ndauh o,* (3) Poubauhmei Jisu Khrista *kahakta* nanglung khou gutna taanvswlou khang niamhkeyna ney o. Mithiak khou huainey nuh e:

“Poubauhmei Jisu, Kros khou nang rui aphaanv lynloumei khang thuancku the. Atuang nsuanmei khatnih suaimei kagwai nang khou guang kalauh e. Ai nthuihmakmei e. Nang rui riatloumei rianv kutangc makmei paapmei e. Nangrui zaylouna soucloumei ta ai phu e. Ntau nang tuang ringcbamv laa khang alung tipat the. Apanty khou guanglou o, tipadiklou o, dinc ntwnlou o. Nang rui ningmei thei layna kaluaihna ringc chada khang nchamlou o. Akhang taancloumei kagwai khang ta thuanckuna, kidakhang maekmei nang zanc khou huainey e. Amen”

Luaithe! Jisu Khrista khou nangpanty thanh kahouh the, khoukiu nang nganvdat makna kasing thaydatmakmei lwmloumei kaikhunc tatrey kanmei khatnih guangnimei kagwai ta ariu puni. Nangtuang nganvmakmei panty tei Poubauhmei thei lungc puni the twna nsihsyngna thay puni. Mituang nthukmei latdyng laa khang dingloumei ruc khou Ravguangc tuang chingkhiuhmei suaihiam tilou diu o.

LATLAM ZAUHBAMV

Aharoni, Y., and Avi-Yonah, M. ***The MacMillan Bible Atlas.*** 1968. Alexander, David and Pat. ***The Lion Handbook to the Bible.*** Lion, 1976. Asubel, Nathan. ***A Pictorial History of the Jewish People.*** Crown, 1975. Barker, Kenneth, General Editor. ***The NIV Study Bible.*** Zondervan, 1985. Bridgeland, Cyril, and Foulkes, Francis. ***Pocket Guide to the Bible.***

InterVarsity, 1987.

Brooks, Keith. ***The Summarized Bible.*** Baker Book House, 1977.

Chafer, Lewis S., and Walvoord, John W. ***Major Bible Themes*.** Zondervan, 1976.

Criswell, W. A. *T****he Scarlet Thread Through the Bible.*** Broadman, 1977. Duffield, Guy P. ***Handbook of Bible Lands.*** Baker Book House, 1969.

Editors, ***Rome From Its Origins to 2000.*** Lozzi Roma, 1996.

Elon, Amos and Nowitz, Richard. ***The Holy Land from the Air.*** Abradale Press, 1997.

Franklin, Fay, ed. ***History’s Timeline.*** Crescent, 1981.

Hoehner, Harold W. ***Chronological Aspects of the Life of Christ.***

Zondervan, 1981.

Ironside, H. A. ***The Four Hundred Silent Years.*** Loizeaux Bros.,1983. Lockman Foundation. ***The Amplified Bible.*** Zondervan, 1975.

Mears, Henrietta C. ***What the Bible is All About.*** Regal, 1980. Millard, Alan. ***Treasures from Bible Times.*** Lion, 1985.

Pentecost, J. Dwight. ***Things to Come.*** Zondervan, 1975.

Scofield. C. I., ed. ***The New Scofield Reference Bible.*** Oxford University Press, 1969.

Shanks, Hershel. ***Ancient Israel.*** Biblical Archeology Society, 1988. Stanford, Miles. ***Principles of Spiritual Growth.*** Back to the Bible, 1984. Thiele, Edwin R. ***A Chronology of the Hebrew Kings*.** Zondervan, 1982. Vilnay, Zev. ***The Guide to Israel.*** Jerusalem, 1980.

Walvoord, John F. ***The Nations in Prophecy.*** Zondervan, 1967.

Wide Screen Project. ***Student Map Manual: Historical Geography of the Bible Lands.*** Pictorial Archive (Near Eastern History) Est. and Survey of Israel. Jerusalem, 1983.